cyanic-selkie/wikianc huggingface dataset:
ಕತ್ರಿನಾ ಚಂಡಮಾರುತ
ಆಗ್ನೇಯ ಅಮೆರಿಕ ಸಂಯುಕ್ತ ಸಂಸ್ಥಾನ
ಮೊಬೈಲ್ ನದಿಯಲ್ಲಿ ನಿರ್ಮಾಣ ಹಂತದಲ್ಲಿದ್ದ ಎಣ್ಣೆ ಬಾವಿ ಯಂತ್ರವೊಂದರ ಲಂಗರು ಕಂಬಗಳು ಛಿದ್ರವಾಗಿ, 1.5 ಮೈಲುಗಳಷ್ಟು (2 ಕಿಮೀ) ಉತ್ತರಕ್ಕೆ ತೇಲಿಕೊಂಡು ಹೋಗಿ, ಮೊಬೈಲ್‌ನ ಹೊರಗಿರುವ ಕೊಕ್ರೇನ್ ಸೇತುವೆಗೆ ಢಿಕ್ಕಿ ಹೊಡೆಯಿತು. ಸೇತುವೆಗೆ ಯಾವುದೇ ಗಮನಾರ್ಹವಾದ ಹಾನಿ ಉಂಟಾಗಲಿಲ್ಲವಾದ್ದರಿಂದ ಅದು ಶೀಘ್ರದಲ್ಲೇ ಪುನಃತೆರೆದುಕೊಂಡಿತು. ಡಾಫಿನ್ ದ್ವೀಪದಲ್ಲಿ ಉಂಟಾದ ನಷ್ಟವು ಬಹಳ ತೀವ್ರವಾದುದಾಗಿದೆ. ಇಲ್ಲಿ ಚಂಡಮಾರುತದ ಉಲ್ಬಣವು ಅನೇಕ ಮನೆಗಳನ್ನು ನಾಶ ಮಾಡಿತು ಮತ್ತು ದ್ವೀಪದ ಪಶ್ಚಿಮ ಭಾಗದಲ್ಲಿದ್ದ ಹೊಸ ಕಾಲುವೆಯನ್ನು ಛೇದಿಸಿತು. ಕಡಲತೀರದಾಚೆಯ ಎಣ್ಣೆ ಬಾವಿ ಯಂತ್ರವೊಂದನ್ನೂ ಸಹ ಸ್ಥಗಿತಗೊಳಿಸಿ ದ್ವೀಪದ ದಡಕ್ಕೆ ತರಲಾಯಿತು. ಮಿಸಿಸಿಪ್ಪಿಯಂತೆ, ಚಂಡಮಾರುತದ ಉಲ್ಬಣವು ಆಲಬಾಮ ಕರಾವಳಿಯಾದ್ಯಂತವೂ ಗಮನಾರ್ಹವಾದ ಕಡಲದಂಡೆಯ ಕೊರೆತವನ್ನು ಉಂಟುಮಾಡಿತು. ಆಲಬಾಮದಲ್ಲಿ ಕತ್ರಿನಾ ಚಂಡಮಾರುತದಿಂದಾಗಿ 600,000ಕ್ಕಿಂತಲೂ ಹೆಚ್ಚು ಜನರು ವಿದ್ಯುತ್ ಸಂಪರ್ಕವನ್ನು ಕಳೆದುಕೊಂಡರು ಮತ್ತು ವಾಹನ ಅಪಘಾತದಿಂದ ಇಬ್ಬರು ಸಾವನ್ನಪ್ಪಿದರು. ಸೆಲ್ಮದಂತಹ ಕೆಲವು ಪ್ರದೇಶಗಳ ನಿವಾಸಿಗರು ವಿದ್ಯುತ್ತಿಲ್ಲದೆ ಅನೇಕ ದಿನಗಳನ್ನು ಕಳೆದರು.
ಕತ್ರಿನಾ ಚಂಡಮಾರುತದಿಂದಾಗಿ ಜಾರ್ಜಿಯಾದ ಉತ್ತರ ಮತ್ತು ಕೇಂದ್ರ ಭಾಗಗಳು ಚಂಡಮಾರುತವು ಒಳನಾಡಿಗೆ ಪ್ರವೇಶಿಸಿದರಿಂದ ಭಾರಿ ಮಳೆ ಮತ್ತು ಬಲವಾದ ಗಾಳಿಯ ಪ್ರಭಾವಕ್ಕೆ ಒಳಗಾದವು. ಕೆಲವು ಪ್ರದೇಶಗಳಲ್ಲಿ 3 ಇಂಚಿಗಿಂತಲೂ (75 ಮಿಮೀ) ಹೆಚ್ಚು ಮಳೆ ಸುರಿಯಿತು. ಜಾರ್ಜಿಯಾದಲ್ಲಿ ಆಗಸ್ಟ್‌ 29ರಂದು ಕನಿಷ್ಠ 18 ಸುಂಟರಗಾಳಿಗಳು ಬೀಸಿದವು. ಆ ರಾಜ್ಯದಲ್ಲಿ ಆಗಸ್ಟ್‌ನಲ್ಲಿ ದಿನವೊಂದಕ್ಕೆ ಬೀಸಿದ ಸುಂಟರಗಾಳಿಗಳಲ್ಲಿ ಇದು ಅತಿ ಹೆಚ್ಚಿನ ದಾಖಲೆಯಾಗಿದೆ. ಈ ಸುಂಟರಗಾಳಿಗಳಲ್ಲಿ ಅತಿ ತೀವ್ರವಾದುದೆಂದರೆ F2 ಸುಂಟರಗಾಳಿ. ಇದು ಹರ್ಡ್‌ ಕೌಂಟಿ ಮತ್ತು ಕ್ಯಾರೋಲ್‌ ಕೌಂಟಿಯ ಮೇಲೆ ಪ್ರಭಾವ ಬೀರಿತು. ಈ ಸುಂಟರಗಾಳಿಯು 3 ನಷ್ಟ ಮತ್ತು ಒಂದು ಸಾವಿಗೆ ಕಾರಣವಾಯಿತು ಹಾಗೂ ಅನೇಕ ಮನೆಗಳನ್ನು ಧ್ವಂಸಗೊಳಿಸಿತು. ಇದಕ್ಕೆ ಹೆಚ್ಚುವರಿಯಾಗಿ ಈ ಸುಂಟರಗಾಳಿಯು ಹಲವಾರು ಕೋಳಿ ಸಾಕಣೆ ಕೇಂದ್ರಗಳನ್ನು ನಾಶ ಮಾಡುವುದರೊಂದಿಗೆ, ಸುಮಾರು 140,000 ಕೋಳಿ ಮರಿಗಳನ್ನು ಸಾಯಿಸಿತು. ಇತರ ಸುಂಟರಗಾಳಿಗಳು ಕಟ್ಟಡಗಳಿಗೆ ಮತ್ತು ಕೃಷಿ ಸೌಕರ್ಯಗಳಿಗೆ ಪರಿಣಾಮಕಾರಿ ನಷ್ಟವನ್ನು ಉಂಟುಮಾಡಿತು. F2 ಸುಂಟರಗಾಳಿಯಿಂದ ಸಂಭವಿಸಿದ ಸಾವಿಗೆ ಹೆಚ್ಚುವರಿಯಾಗಿ ವಾಹನ ಅಪಘಾತದಲ್ಲಿ ಮತ್ತೊಬ್ಬ ವ್ಯಕ್ತಿಯು ಸಾವನ್ನಪ್ಪಿದನು.
ಇತರ U.S. ರಾಜ್ಯಗಳು ಮತ್ತು ಕೆನಡಾ
thumb|right|ಕತ್ರಿನಾದಿಂದಾಗಿ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಸುರಿದ ಮಳೆಯ ಒಟ್ಟು ಪ್ರಮಾಣ.ನ್ಯೂ ಓರ್ಲಿಯನ್ಸ್‌ನ ಪ್ರದೇಶಗಳ ಮಾಹಿತಿಯು ಲಭ್ಯವಾಗಿಲ್ಲ. ಕತ್ರಿನಾ ಚಂಡಮಾರುತವು ಒಳಪ್ರದೇಶಕ್ಕೆ ಸರಿದಂತೆ ದುರ್ಬಲಗೊಂಡಿತು. ಆದರೆ ಉಷ್ಣವಲಯದ-ಚಂಡಮಾರುತ ಬಲದ ಗಾಳಿಯು ಆಗಸ್ಟ್‌ 30ರಲ್ಲಿ ಕೆಂಟುಕಿಯ ಫೋರ್ಟ್ ಕ್ಯಾಂಪ್‌ಬೆಲ್‌‌ನಷ್ಟು ದೂರದ ಉತ್ತರ ಭಾಗಕ್ಕೆ ಹೋಯಿತು ಮತ್ತು ಆ ಬಿರುಗಾಳಿಯು ನ್ಯೂಯಾರ್ಕ್‌‌ನಲ್ಲಿ ಅನೇಕ ಮರಗಳನ್ನು ನಾಶಮಾಡಿತು. ಚಂಡಮಾರುತದ ಅವಶೇಷಗಳು ಪೂರ್ವ ಅಮೆರಿಕ ಸಂಯುಕ್ತ ಸಂಸ್ಥಾನದ ವಿಶಾಲವಾದ ಪ್ರದೇಶಕ್ಕೆ ಭಾರಿ ಮಳೆಯನ್ನು ತಂದವು ಹಾಗೂ 20 ರಾಜ್ಯಗಳ ಕೆಲವು ಭಾಗಗಳಲ್ಲಿ 2 ಇಂಚಿಗಿಂತಲೂ (50 ಮಿಮೀ) ಹೆಚ್ಚು ಮಳೆ ಬಿದ್ದಿತು. ಕತ್ರಿನಾ ಸಂಬಂಧಿತ ಹಲವಾರು ಸುಂಟರಗಾಳಿಗಳು ಆಗಸ್ಟ್‌ 30 ಮತ್ತು ಆಗಸ್ಟ್‌ 31ರಲ್ಲಿ ಹುಟ್ಟಿಕೊಂಡವು. ಇವು ಕೆಲವು ಪ್ರದೇಶಗಳಲ್ಲಿ ಸ್ವಲ್ಪ ಮಟ್ಟದ ಹಾನಿಯನ್ನುಂಟುಮಾಡಿದವು. ಒಟ್ಟಾಗಿ, ಎಂಟು ರಾಜ್ಯಗಳಲ್ಲಿ ಕತ್ರಿನಾದಿಂದಾಗಿ 62 ಸುಂಟರಗಾಳಿಗಳು ರಚನೆಯಾದವು.
ಪೂರ್ವ ಆರ್ಕನ್ಸಾಸ್‌ ಕತ್ರಿನಾದ ಹಾದುಹೋಗುವಿಕೆಯಿಂದ ಅಲ್ಪ ಪ್ರಮಾಣದ ಮಳೆಯನ್ನು ಪಡೆಯಿತು. ಪ್ರಬಲವಾದ ಗಾಳಿಯು ಕೆಲವು ಮರಗಳನ್ನು ಮತ್ತು ವಿದ್ಯುತ್ ತಂತಿಗಳನ್ನು ಉರುಳಿಸಿತು. ಆದರೆ ಇಲ್ಲಿ ಉಂಟಾದ ನಷ್ಟವು ಸ್ವಲ್ಪ ಕಡಿಮೆಯೇ ಆಗಿದೆ. ಕೆಂಟುಕಿಯಲ್ಲಿ, ಕತ್ರಿನಾದಿಂದ ಪ್ರವಾಹ ಮತ್ತು ಮಳೆಯನ್ನು ಉಂಟುಮಾಡಿದ ಚಂಡಮಾರುತವೊಂದು ನಂತರ ದುರ್ಬಲಗೊಂಡಿತು. ಪ್ರವಾಹದಿಂದಾಗಿ ಕೆಂಟುಕಿ ಗವರ್ನರ್‌ ಎರ್ನೀ ಫ್ಲೆಟ್ಚರ್‌ ಮ‌ೂರು ಕೌಂಟಿಗಳನ್ನು ವಿಪತ್ತಿನ ಪ್ರದೇಶಗಳೆಂದು ಘೋಷಿಸಿ, ರಾಜ್ಯದಾದ್ಯಂತ ರಾಜ್ಯ ತುರ್ತುಪರಿಸ್ಥಿತಿಯನ್ನು ಸಾರಿದನು. ಕೆಂಟುಕಿಯ ಹಾಪ್ಕಿನ್ಸ್‌ವಿಲ್ಲೆಯಲ್ಲಿ ಒಬ್ಬ ವ್ಯಕ್ತಿ ಸಾವನ್ನಪ್ಪಿದನು ಮತ್ತು ಪ್ರೌಢ ಶಾಲೆಯೊಂದರ ಭಾಗಶಃ ನಾಶಹೊಂದಿತು. ಪ್ರವಾಹವು ಪಶ್ಚಿಮ ವರ್ಜಿನಿಯಾ ಮತ್ತು ಓಹಿಯೊದಲ್ಲಿ ಹಲವಾರು ಮಂದಿಯ ಸ್ಥಳಾಂತರಕ್ಕೂ ಕಾರಣವಾಯಿತು. ಓಹಿಯೊದಲ್ಲಿನ ಮಳೆಯು ಇಬ್ಬರು ಪರೋಕ್ಷವಾಗಿ ಸಾವನ್ನಪ್ಪುವಂತೆ ಮಾಡಿತು. ಕತ್ರಿನಾವು ಅನೇಕ ಪ್ರದೇಶಗಳಲ್ಲಿ ವಿದ್ಯುತ್ ಕಡಿತವನ್ನು ಉಂಟುಮಾಡಿತು. ಟೆನ್ನೆಸ್ಸೀಯಲ್ಲಿ ಮುಖ್ಯವಾಗಿ ಮೆಂಫಿಸ್‌ ಮತ್ತು ನ್ಯಾಶ್‌ವಿಲ್ಲೆ ಪ್ರದೇಶಗಳಲ್ಲಿನ ಸುಮಾರು 100,000 ಗ್ರಾಹಕರು ವಿದ್ಯುತ್ ಕಡಿತದ ಪ್ರಭಾವಕ್ಕೆ ಒಳಗಾದರು.
ಆರ್ಥಿಕ ಪರಿಣಾಮಗಳು
ಚಂಡಮಾರುತದ ಆರ್ಥಿಕ ಪರಿಣಾಮಗಳು ತುಂಬಾ ತೀವ್ರವಾದುದಾಗಿವೆ. ಬುಶ್ ಆಡಳಿತವು ಚಂಡಮಾರುತದಿಂದ ಪ್ರಭಾವಿತವಾದ ಪ್ರದೇಶಗಳ ದುರಸ್ಥಿ ಮತ್ತು ಪುನರ್ನಿಮಾಣ ಕಾರ್ಯಕ್ಕಾಗಿ $105 ಶತಕೋಟಿಯಷ್ಟು ಹಣವನ್ನು ನೀಡಿತು. ಇದು ತೈಲ ಪೂರೈಕೆಯ ಪ್ರಬಲವಾದ ತಡೆ, ಗಲ್ಫ್ ಕರಾವಳಿಯ ಹೆದ್ದಾರಿ ವ್ಯವಸ್ಥೆಗಳ ನಾಶ ಮತ್ತು ಧಾನ್ಯಗಳಂತಹ ಉಪಯುಕ್ತ ವಸ್ತುಗಳ ರಫ್ತಿನಿಂದ ಉಂಟಾದ ಆರ್ಥಿಕ ನಷ್ಟವನ್ನು ಪೂರೈಸಲಿಲ್ಲ. ಕತ್ರಿನಾವು 30 ತೈಲ ನಿಕ್ಷೇಪಗಳನ್ನು ನಾಶ ಮಾಡಿತು ಮತ್ತು ಒಂಬತ್ತು ಸಂಸ್ಕರಣಾಗಾರಗಳು ಮುಚ್ಚಲು ಕಾರಣವಾಯಿತು; ಕತ್ರಿನಾ ನಂತರದ ಆರು ತಿಂಗಳ ಅವಧಿಯಲ್ಲಿ ಗಲ್ಫ್ ಆಫ್ ಮೆಕ್ಸಿಕೊದಲ್ಲಿ ಸ್ಥಗಿತಗೊಂಡ ಒಟ್ಟು ಎಣ್ಣೆ ಉತ್ಪತ್ತಿಯು ವಾರ್ಷಿಕ ಉತ್ಪಾದನೆಯ ಸರಿಸುಮಾರು 24%ನಷ್ಟಾಗಿದೆ ಮತ್ತು ಅದೇ ಅವಧಿಯಲ್ಲಿ ಸ್ಥಗಿತಗೊಂಡ ಅನಿಲ ಉತ್ಪಾದನೆಯು ಸುಮಾರು 18%ನಷ್ಟಾಗಿದೆ. ಮಿಸಿಸಿಪ್ಪಿಯ 1.3 ದಶಲಕ್ಷ ಎಕರೆಗಳಷ್ಟು (5,300 km²) ಅರಣ್ಯ ಪ್ರದೇಶಗಳು ನಾಶವಾಗುವುದರೊಂದಿಗೆ ಅರಣ್ಯಗಾರಿಕೆ ಉದ್ಯಮವೂ ಚಂಡಮಾರುತದ ಪ್ರಭಾವಕ್ಕೆ ಒಳಗಾಯಿತು. ಕತ್ರಿನಾದಿಂದ ಅರಣ್ಯಗಾರಿಕೆ ಉದ್ಯಮಕ್ಕಾದ ಒಟ್ಟು ನಷ್ಟವು ಸುಮಾರು $5 ಶತಕೋಟಿಯಷ್ಟು ಏರಿದೆ. ಸಾವಿರಾರು ಸ್ಥಳೀಯ ನಿವಾಸಿಗರು ನಿರುದ್ಯೋಗಿಗಳಾದರು. ಸ್ಥಳೀಯ ಸರಕಾರಗಳಿಗೆ ಕಡಿಮೆ ತೆರಿಗೆಗಳು ಪಾವತಿಸಲ್ಪಡುವುದರಿಂದ ಇದು ಇಳಿಕೆಯ ಪರಿಣಾಮವನ್ನು ಉಂಟುಮಾಡುತ್ತದೆ. ಚಂಡಮಾರುತ ಬರುವುದಕ್ಕಿಂತ ಮೊದಲು, ಪ್ರದೇಶವು ಸರಿಸುಮಾರು ಒಂದು ದಶಲಕ್ಷ ಗುತ್ತಿಗೆ-ಇಲ್ಲದೆ ಉದ್ಯೋಗಗಳನ್ನು ಹೊಂದಿತ್ತು. ಅವುಗಳಲ್ಲಿ 600,000 ಉದ್ಯೋಗಗಳು ನ್ಯೂ ಓರ್ಲಿಯನ್ಸ್‌ನಲ್ಲಿದ್ದವು. ಲೂಸಿಯಾನ ಮತ್ತು ಮಿಸಿಸಿಪ್ಪಿಯಲ್ಲಾದ ಒಟ್ಟು ಆರ್ಥಿಕ ಪರಿಣಾಮವು $150 ಶತಕೋಟಿಯನ್ನು ಮೀರಿದೆ ಎಂದು ಅಂದಾಜಿಸಲಾಗಿದೆ.
ಕತ್ರಿನಾವು ಸುಮಾರು ಒಂದು ದಶಲಕ್ಷದಷ್ಟು ಜನರು ಕೇಂದ್ರ ಗಲ್ಫ್ ಕರಾವಳಿಯಿಂದ ಸ್ಥಳಾಂತರಗೊಂಡು ಅಮೆರಿಕ ಸಂಯುಕ್ತ ಸಂಸ್ಥಾನದಾದ್ಯಂತ ಹರಡುವಂತೆ ಮಾಡಿತು. ಅಮೆರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸದಲ್ಲೇ ಇದು ಅತ್ಯಂತ ದೊಡ್ಡ ಚದುರುವಿಕೆಯಾಗಿದೆ. ಟೆಕ್ಸಾಸ್‌ನ ಹೌಸ್ಟನ್‌ ಪ್ರದೇಶವು 35,000 ಜನರನ್ನು, ಆಲಬಾಮದ ಮೊಬೈಲ್ ಸುಮಾರು 24,000 ಮಂದಿಯನ್ನು, ಲೂಸಿಯಾನದ ಬ್ಯಾಟನ್ ರೂಗ್ ಸುಮಾರು 15,000 ಮಂದಿಯನ್ನು ಮತ್ತು ಲೂಸಿಯಾನದ ಹ್ಯಾಮಂಡ್ ಹೆಚ್ಚುಕಡಿಮೆ ಅದರ ಗಾತ್ರಕ್ಕಿಂತ ಎರಡು ಪಟ್ಟು ಅಧಿಕ ಸುಮಾರು 10,000 ಜನರನ್ನು ಪಡೆಯಿತು. ಚಿಕಾಗೊ ಸುಮಾರು 6,000 ಜನರನ್ನು, ಹೆಚ್ಚಿನವರನ್ನು ದಕ್ಷಿಣವಲ್ಲದ ನಗರದಿಂದ, ಪಡೆಯಿತು. 2006ರ ಜನವರಿಯ ಕೊನೆಯಲ್ಲಿ, ಚಂಡಮಾರುತ ಬರುವುದಕ್ಕಿಂತ ಮೊದಲಿದ್ದವರಿಗಿಂತ ಅರ್ಧದಷ್ಟು ಕಡಿಮೆ ಸುಮಾರು 200,000 ಮಂದಿ ನ್ಯೂ ಓರ್ಲಿಯನ್ಸ್‌ನಲ್ಲಿ ಮತ್ತೆ ಜೀವಿಸುತ್ತಿದ್ದರು. 2006ರ ಜುಲೈ 1ರಲ್ಲಿ U.S. ಸೆನ್ಸಸ್ ಬ್ಯೂರೊದಿಂದ ಹೊಸ ಜನಸಂಖ್ಯಾ ಅಂದಾಜುಗಳು ಲೆಕ್ಕಾಚಾರ ಮಾಡಲ್ಪಟ್ಟಾಗ, ಲೂಸಿಯಾನ ರಾಜ್ಯವು 219,563ನಷ್ಟು ಅಥವಾ 4.87%ನಷ್ಟು ಜನಸಂಖ್ಯಾ ಕ್ಷೀಣತೆಯನ್ನು ತೋರಿಸಿತು. ಹೆಚ್ಚುವರಿಯಾಗಿ, ಕತ್ರಿನಾ ಮತ್ತು ರೀಟಾ ಚಂಡಮಾರುತಗಳಿಂದ ಭಾರಿ ನಷ್ಟ ಉಂಟಾದುದರಿಂದ ಹಾಗೂ ನಿವಾಸಿಗರು ಅವರ ಅಪಾಯಕ್ಕೆ ರಕ್ಷಣೆಯನ್ನು ಒದಗಿಸುವುದಕ್ಕಾಗಿ ಹೆಚ್ಚಿನ ವಿಮಾ ಪ್ರೀಮಿಯಂಗಳನ್ನು ತೆಗೆದುಕೊಳ್ಳಲು ಆರಂಭಿಸಿದರಿಂದ, ಕೆಲವು ವಿಮಾ ಸಂಸ್ಥೆಗಳು ಈ ಪ್ರದೇಶಗಳ ನಿವಾಸಿಗರಿಗೆ ವಿಮೆ ನೀಡುವುದನ್ನು ನಿಲ್ಲಿಸಿದವು.
ಪರಿಸರದ ಪರಿಣಾಮಗಳು
thumb|ಚಾಂಡೆಲಿಯರ್ ದ್ವೀಪ, ಕತ್ರಿನಾಕ್ಕಿಂತ ಮೊದಲು (ಎಡ) ಮತ್ತು ನಂತರ (ಬಲ), ಕರಾವಳಿ ಪ್ರದೇಶಗಳಾದ್ಯಂತ ಚಂಡಮಾರುತದ ಪರಿಣಾಮವನ್ನು ತೋರಿಸುತ್ತಿದೆ. ಕತ್ರಿನಾವು ಪರಿಸರದ ಮೇಲೆಯ‌ೂ ಅಗಾಧವಾದ ಪರಿಣಾಮವನ್ನು ಉಂಟುಮಾಡಿತು. ಚಂಡಮಾರುತದ ಉಲ್ಬಣವು ಗಣನೀಯ ಪ್ರಮಾಣದ ಕಡಲ ಕೊರೆತಕ್ಕೆ ಕಾರಣವಾಯಿತು. ಕೆಲವು ಸಂದರ್ಭಗಳಲ್ಲಿ ಕರಾವಳಿ ಪ್ರದೇಶಗಳನ್ನು ಸಂಪೂರ್ಣವಾಗಿ ನಾಶ ಮಾಡಿತು. ಡಾಫಿನ್ ದ್ವೀಪದಲ್ಲಿ, ಸರಿಸುಮಾರು 90 ಮೈಲುಗಳಷ್ಟು (150 ಕಿಮೀ) ಪೂರ್ವ ಭಾಗದಲ್ಲಿ ಚಂಡಮಾರುತವು ಭೂಕುಸಿತವನ್ನುಂಟುಮಾಡಿತು ಹಾಗೂ ದ್ವೀಪದ ತಡೆಯಾಗಿ ರಚಿತವಾಗಿದ್ದ ಮರಳನ್ನು ಮಿಸಿಸಿಪ್ಪಿ ಸೌಂಡ್‌ನಾದ್ಯಂತ ಹರಡುವ ಮ‌ೂಲಕ ದ್ವೀಪವನ್ನು ಭೂಪ್ರದೇಶದೆಡೆಗೆ ತಳ್ಳಿತು. ಕತ್ರಿನಾದ ಚಂಡಮಾರುತದ ಉಲ್ಬಣ ಮತ್ತು ಅಲೆಗಳು ಚಾಂಡೆಲಿಯರ್ ದ್ವೀಪವನ್ನೂ ನಾಶಮಾಡಿದವು. ಆ ದ್ವೀಪವು ಹಿಂದಿನ ವರ್ಷ ಐವನ್ ಚಂಡಮಾರುತದ ಪ್ರಭಾವಕ್ಕೊಳಗಾಗಿತ್ತು. US ಭೌಗೋಳಿಕ ಸಮೀಕ್ಷೆಯು, ಕತ್ರಿನಾ ಮತ್ತು ರೀಟಾ ಚಂಡಮಾರುತಗಳಿಂದ 217 sqmi ಭೂಪ್ರದೇಶವು ನೀರಿನಿಂದ ಆವೃತವಾಗಿದೆ ಎಂದು ಅಂದಾಜಿಸಿದೆ.
ನಾಶ ಹೊಂದಿದ ಸ್ಥಳಗಳು ಸಮುದ್ರ ಸಸ್ತನಿಗಳು, ಕಂದು ಬಣ್ಣದ ಪೆಲಿಕನ್‌ಗಳು, ಕಡಲಾಮೆಗಳು, ಮೀನುಗಳು ಮತ್ತು ಕೆಂಚತಲೆ ಬಾತುಕೋಳಿಗಳಂತಹ ವಲಸೆ ಹೋಗುವ ಜಾತಿಗಳು ಮೊದಲಾದುವುಗಳ ಸಾಕಣೆ ಪ್ರದೇಶಗಳಾಗಿವೆ. ಸುಮಾರು 20%ನಷ್ಟು ಸ್ಥಳೀಯ ಜವುಗು ಪ್ರದೇಶಗಳು ಚಂಡಮಾರುತದ ಪರಿಣಾಮದಿಂದಾಗಿ ಶಾಶ್ವತವಾಗಿ ನೀರಿನಿಂದ ಮುಳುಗಿದವು.
ಕತ್ರಿನಾದಿಂದಾದ ಹಾನಿಯು 16 ನ್ಯಾಷನಲ್ ವೈಲ್ಡ್‌ಲೈಫ್ ರಿಫ್ಯೂಜ್‌‌ಗಳನ್ನು ಮುಚ್ಚುವಂತೆ ಮಾಡಿತು. ಬ್ರೆಟನ್‌ ನ್ಯಾಷನಲ್ ವೈಲ್ಡ್‌ಲೈಫ್ ರಿಫ್ಯೂಜ್‌ ಅರ್ಧದಷ್ಟು ಅದರ ಪ್ರದೇಶವನ್ನು ಚಂಡಮಾರುತದಿಂದಾಗಿ ಕಳೆದುಕೊಂಡಿತು. ಅದರ ಪರಿಣಾಮವಾಗಿ ಚಂಡಮಾರುತವು, ಕಡಲಾಮೆಗಳು, ಮಿಸಿಸಿಪ್ಪಿ ಸ್ಯಾಂಡ್‌ಹಿಲ್ ಕ್ರೇನ್‌ಗಳು, ಕೆಂಪು ತುರಾಯಿಯ ಮರಕುಟಿಗಗಳು ಮತ್ತು ಆಲಬಾಮ ಕರಾವಳಿ ಇಲಿಗಳು ಮೊದಲಾದವುಗಳ ಆವಾಸ ಸ್ಥಾನಗಳ ಮೇಲೆ ಪ್ರಭಾವ ಬೀರಿತು.
ನ್ಯೂ ಓರ್ಲಿಯನ್ಸ್‌ಅನ್ನು ಆವರಿಸಿದ ಪ್ರವಾಹದ ನೀರನ್ನು ಪಾಂಟ್ಚಾರ್ಟ್ರೈನ್‌ ಸರೋವರಕ್ಕೆ ಕೊಳವೆಗಳ ಮ‌ೂಲಕ ಹರಿಸಲಾಯಿತು. ಈ ಕ್ರಿಯೆಯು ಪೂರ್ಣಗೊಳ್ಳಲು 43 ದಿನಗಳನ್ನು ತೆಗೆದುಕೊಂಡಿತು. ಈ ಉಳಿದ ನೀರು ಹೊಲಸು, ಬ್ಯಾಕ್ಟೀರಿಯಾ, ಭಾರ ಲೋಹಗಳು, ಕೀಟನಾಶಕಗಳು, ವಿಷಕಾರಿ ರಾಸಾಯನಿಕಗಳು ಮತ್ತು ಸುಮಾರು 6.5 ದಶಲಕ್ಷ U.S. ಗ್ಯಾಲನ್‌ಗಳಷ್ಟು (24.6 ದಶಲಕ್ಷ L) ಎಣ್ಣೆ ಮೊದಲಾವುಗಳ ಮಿಶ್ರಣವನ್ನು ಒಳಗೊಂಡಿತ್ತು. ಈ ಎಣ್ಣೆಯ ಪ್ರಮಾಣವು ಬೃಹತ್ಪ್ರಮಾಣದ ಮೀನುಗಳ ಸಾವಿಗೆ ಕಾರಣವಾಗಬಹುದೆಂಬ ಭಯವನ್ನು ವೈಜ್ಞಾನಿಕ ಸಮುದಾಯದಲ್ಲಿ ಹುಟ್ಟಿಸಿತು.
ಚಂಡಮಾರುತಕ್ಕಿಂತ ಮೊದಲು, ಕುಸಿತ ಮತ್ತು ಕೊರೆತವು ಲೂಸಿಯಾನದ ಜೌಗು ಭೂಮಿ ಮತ್ತು ಜೌಗಿನಲ್ಲಿ ಹರಿಯುವ ನದಿಯ ಕವಲುಗಳ ಕೊರೆತವನ್ನು ಉಂಟುಮಾಡುತ್ತಿತ್ತು. ಇದು ಮತ್ತು ಆ ಪ್ರದೇಶದಲ್ಲಿ ನಿರ್ಮಿಸಲಾದ ಕಾಲುವೆಗಳು ಕತ್ರಿನಾವು ಅಪ್ಪಳಿಸಿದಾಗ ಹೆಚ್ಚು ಪರಿಣಾಮವನ್ನು ಬೀರುವಂತೆ ಮಾಡಿದವು.
ಲೂಟಿ ಮತ್ತು ಹಿಂಸೆ
left|thumb|ಬೋರ್ಡರ್ ಪ್ಯಾಟ್ರಲ್ ಸ್ಪೆಷಲ್ ರೆಸ್ಪಾನ್ಸ್ ತಂಡವು ಕತ್ರಿನಾ ಚಂಡಮಾರುತ ಪ್ರತಿಕ್ರಿಯೆಯಾಗಿ ನ್ಯೂ ಓರ್ಲಿಯನ್ಸ್‌ನ ಹೋಟೆಲೊಂದರಲ್ಲಿ ಪ್ರತಿಯೊಂದು ಕೊಠಡಿಯನ್ನು ಹುಡುಕುತ್ತಿರುವುದು.
ಚಂಡಮಾರುತವು 2005ರ ಆಗಸ್ಟ್‌ 30ರಲ್ಲಿ ನಿಂತ ಸ್ವಲ್ಪದರಲ್ಲೇ, ನ್ಯೂ ಓರ್ಲಿಯನ್ಸ್‌ ನಗರದಲ್ಲಿ ಉಳಿದಿದ್ದ ಕೆಲವು ನಿವಾಸಿಗರು ಅಂಗಡಿಗಳನ್ನು ಲೂಟಿ ಮಾಡಲು ಆರಂಭಿಸಿದರು. ಹೆಚ್ಚಿನವರು ಅವರಿಗೆ ಇತರ ಯಾವುದೇ ಮ‌ೂಲಗಳಿಂದ ಸಿಗದ ಆಹಾರ ಮತ್ತು ನೀರಿನ ಹುಡುಕಾಟದಲ್ಲಿದ್ದರು.
ನ್ಯೂ ಓರ್ಲಿಯನ್ಸ್‌ನಲ್ಲಿ ಅನೇಕ ಕಾರು ಕಳ್ಳತನ, ಕೊಲೆಗಳು, ಕಳವುಗಳು ಮತ್ತು ಅತ್ಯಾಚಾರಗಳು ನಡೆದ ಬಗ್ಗೆ ವರದಿಯಾಗಿವೆ. ಹೆಚ್ಚಿನ ವರದಿಗಳು ಗೊಂದಲದಿಂದ ನಿಖರವಾದುದಲ್ಲವೆಂದು ಕೆಲವು ಮ‌ೂಲಗಳು ನಂತರ ದೃಢಪಡಿಸಿದವು. ಸಾವಿರಾರು ನ್ಯಾಷನಲ್ ಗಾರ್ಡ್‌ ಮತ್ತು ಫೆಡರಲ್ ಸೈನಿಕರನ್ನು ಕಾರ್ಯಾಚರಣೆಗಾಗಿ ಸಿದ್ಧಗೊಳಿಸಿ (ಕತ್ರಿನಾವು 46,838 ಜನರನ್ನು ಬಲಿತೆಗೆದುಕೊಂಡ ದಿನದಂದು ಸೆಪ್ಟೆಂಬರ್ 10ರಂದು ಒಟ್ಟು 7,841 ಮಂದಿಯನ್ನು) ಲೂಸಿಯಾನಕ್ಕೆ ಕಳುಹಿಸಲಾಯಿತು. ಅವರೊಂದಿಗೆ ರಾಜ್ಯದಿಂದ ತಾತ್ಕಾಲಿಕವಾಗಿ ಪ್ರತಿನಿಧಿಯಾಗಿ ಕಾರ್ಯನಿರ್ವಹಿಸುತ್ತಿದ್ದ ರಾಷ್ಟ್ರದಾದ್ಯಂತದ ಅನೇಕ ಸ್ಥಳೀಯ ಕಾನೂನು ವಿಧಿಸುವ ಏಜೆಂಟುಗಳನ್ನೂ ರವಾನಿಸಲಾಯಿತು. "ಅವರು M16ಗಳನ್ನು ಹೊಂದಿದ್ದರು ಮತ್ತು ಅವು ಮದ್ದು ಗುಂಡುಗಳಿಂದ ತುಂಬಿಕೊಂಡು ಭದ್ರವಾಗಿದ್ದವು. ಈ ಸೈನಿಕರು ಗುಂಡು ಹಾರಿಸುವುದನ್ನು ಮತ್ತು ಸಾಯಿಸುವುದನ್ನು ತಿಳಿದಿದ್ದಾರೆ. ಅವರು ಅದನ್ನು ಮಾಡುತ್ತಾರೆಂಬುದನ್ನು ನಾನು ನಿರೀಕ್ಷಿಸುತ್ತೇನೆ" ಎಂದು ಲೂಸಿಯಾನ ಗವರ್ನರ್‌ ಕ್ಯಾಥ್ಲೀನ್ ಬ್ಲ್ಯಾಂಕೊ ಹೇಳಿದಳು. ಕಾಂಗ್ರೆಸ್ ಸದಸ್ಯ ಬಿಲ್ ಜೆಫ್ಪೆರ್ಸನ್‌ (D-LA) ABC ನ್ಯೂಸ್‌ಗೆ ಹೀಗೆ ಹೇಳಿದ್ದಾನೆ: "ಅಲ್ಲಿ ಗುಂಡು ಹಾರಿಸಲಾಗುತ್ತಿತ್ತು. ಕತ್ತರಿಸಿ ಸಾಯಿಸಲಾಗುತ್ತಿತ್ತು. ಸೆಪ್ಟೆಂಬರ್‌ನ ಮೊದಲ ವಾರದಿಂದ ನಗರದಲ್ಲಿ ಕಾನೂನು ಮತ್ತು ಆದೇಶಗಳು ಕ್ರಮೇಣವಾಗಿ ಪುನಃಸ್ಥಾಪನೆಗೊಂಡವು." ಪೋಲೀಸ್ ಮತ್ತು ನ್ಯೂ ಓರ್ಲಿಯನ್ಸ್‌ ನಿವಾಸಿಗರ ಮಧ್ಯೆ ಅನೇಕ ಗುಂಡಿನ ಚಕಮಕಿಗಳು ನಡೆದವು. ಇದರಿಂದಾಗಿ ಡ್ಯಾಂಜಿಗರ್ ಸೇತುವೆಯಲ್ಲಿ ಒಂದು ಸಾವೂ ಸಂಭವಿಸಿತು.
ಪ್ರಭಾವಿತ ಪ್ರದೇಶಗಳಲ್ಲಿ ಹಲವಾರು ಮಂದಿಯನ್ನು ಬಂಧಿಸಲಾಯಿತು, ಕೆಲವರನ್ನು ನ್ಯೂ ಓರ್ಲಿಯನ್ಸ್‌ ಕನ್ವೆನ್ಶನ್ ಸೆಂಟರ್‌ನ ಹತ್ತಿರ. ನಗರದ ರೈಲು ನಿಲ್ದಾಣದಲ್ಲಿ ಸರಪಣಿಗಳಿಂದ ಒಂದು ತಾತ್ಕಾಲಿಕ ಸೆರೆಮನೆಯನ್ನು ನಿರ್ಮಿಸಲಾಯಿತು.
300,000ಕ್ಕಿಂತಲೂ ಹೆಚ್ಚು ನಿರಾಶ್ರಿತರಿದ್ದ ಟೆಕ್ಸಾಸ್‌ನಲ್ಲಿ ಸ್ಥಳೀಯ ಅಧಿಕಾರಿಗಳು, ನಿರಾಶ್ರಿತರ ಮೇಲೆ ಮಾತ್ರವಲ್ಲದೆ ಅವರಿಗೆ ಸಹಾಯ ಮಾಡುತ್ತಿದ್ದ ಪರಿಹಾರ ಕಾರ್ಮಿಕರ ಮತ್ತು ತಮ್ಮ ಮನೆಗಳನ್ನು ಸ್ಥಾಪಿಸಿಕೊಂಡಿದ್ದ ಜನರ ಮೇಲೆ 20,000 ಅಪರಾಧ-ಹಿನ್ನೆಲೆ ತನಿಖೆಗಳನ್ನು ಮಾಡಿದರು. 45%ನಷ್ಟು ನಿರಾಶ್ರಿತರು ಅಪರಾಧದ ದಾಖಲೆಯನ್ನು ಹೊಂದಿದ್ದಾರೆ ಮತ್ತು 22%ನಷ್ಟು ಮಂದಿ ತೀವ್ರವಾದ ಅಪರಾಧವನ್ನು ಮಾಡಿದ್ದಾರೆ ಎಂಬುದನ್ನು ಈ ಹಿನ್ನೆಲೆ ತನಿಖೆಗಳು ಕಂಡುಹಿಡಿದವು. ಹೌಸ್ಟನ್‌‌ನಲ್ಲಿ 2005ರ ಸೆಪ್ಟೆಂಬರ್‌ನಿಂದ 2006ರ ಫೆಬ್ರವರಿ 22ರವರೆಗೆ ನಡೆದ ಅನೇಕ ಕೊಲೆಗಳು, ಒಂದು ವರ್ಷ ಮೊದಲಿನ ಅದೇ ಅವಧಿಗೆ 23%ನಷ್ಟು ಸಂಬಂಧವನ್ನು ಹೊಂದಿವೆ; ನಡೆದ 170 ಕೊಲೆಗಳಲ್ಲಿ 29 ಕೊಲೆಗಳು ಸ್ಥಳಾಂತರಿಸಿದ ಲೂಸಿಯಾನದವರನ್ನು ಬಲಿಯಾದ ಅಥವಾ ಸಂಶಯಾಸ್ಪದ ವ್ಯಕ್ತಿಗಳಾಗಿ ಹೊಂದಿದೆ.
ಸರಕಾರದ ಪ್ರತಿಕ್ರಿಯೆ
thumb|ಕತ್ರಿನಾದಿಂದ ಗಲ್ಫ್ ಕರಾವಳಿಯಲ್ಲಿ ಉಂಟಾದ ಹಾನಿಗೆ ಸಂಬಂಧಿಸಿದಂತೆ ರೋಸ್ ಗಾರ್ಡನ್‌ನಲ್ಲಿ ಏರ್ಪಡಿಸಿದ ಪತ್ರಿಕಾ ಸಂದರ್ಶನದಲ್ಲಿ ಅಧ್ಯಕ್ಷ ಬುಶ್ ರಕ್ಷಣಾ ವಿಭಾಗದ ಕಾರ್ಯದರ್ಶಿ ಡೊನ್ಯಾಲ್ಡ್ ರಮ್ಸ್‌ಫೆಲ್ಡ್, ಲೇಬರ್‌ನ ಕಾರ್ಯದರ್ಶಿ ಏಲೈನ್ ಚಾವೊ ಹಾಗೂ ಆರೋಗ್ಯ ಮತ್ತು ಮಾನವ ಸೇವೆಗಳ ಕಾರ್ಯದರ್ಶಿ ಮೈಕ್ ಲೀವಿಟ್‌ರೊಂದಿಗೆ ನಿಂತಿರುವುದು. thumb|ಅಧ್ಯಕ್ಷ ಬುಶ್ ಪ್ರವಾಹಕ್ಕೊಳಗಾದ ಪ್ರದೇಶಗಳನ್ನು ಏರ್ ಫೋರ್ಸ್ ಒನ್‌ನಿಂದ ವೀಕ್ಷಿಸುತ್ತಿರುವುದು.
ಅಮೆರಿಕ ಸಂಯುಕ್ತ ಸಂಸ್ಥಾನದ ಮತ್ತು ನ್ಯಾಷನಲ್ ರೆಸ್ಪಾನ್ಸ್ ಪ್ಲ್ಯಾನ್‌‌ನಲ್ಲಿ ರೂಪಿತವಾದ ಪ್ರಕಾರ, ವಿಪತ್ತಿನ ಪ್ರತಿಕ್ರಿಯೆ ಮತ್ತು ಯೋಜನೆಯು ಸ್ಥಳೀಯ ಸರಕಾರಗಳ ಮೊದಲ ಮತ್ತು ಪ್ರಧಾನ ಜವಾಬ್ದಾರಿಯಾಗಿದೆ. ಸ್ಥಳೀಯ ಸರಕಾರವು ಅದರ ಸಂಪನ್ಮೂಲಗಳನ್ನು ಮುಗಿಸಿದ ನಂತರ, ವಿಶೇಷ ಹೆಚ್ಚುವರಿಯ ಮ‌ೂಲಗಳನ್ನು ಕೌಂಟಿ ಮಟ್ಟದಿಂದ ಕೇಳುತ್ತದೆ. ಹೆಚ್ಚುವರಿ ಸಂಪನ್ಮೂಲ ಅವಶ್ಯಕತೆಗಳು ಗುರುತಿಸಲ್ಪಟ್ಟಾಗ, ಈ ಕೇಳುವ ಕ್ರಿಯೆಯು ಇದೇ ರೀತಿ ಕೌಂಟಿಯಿಂದ ರಾಜ್ಯಕ್ಕೆ, ರಾಜ್ಯದಿಂದ ಫೆಡರಲ್ ಸರಕಾರಕ್ಕೆ ಮುಂದುವರಿಯುತ್ತದೆ. ಕಾಣಿಸಿಕೊಂಡ ಹೆಚ್ಚಿನ ಸಮಸ್ಯೆಗಳು ಅಸಮರ್ಪಕ ಯೋಜನೆಗಳಿಂದಾಗಿ ಮತ್ತು ಕೀಳುಮಟ್ಟದ ಸಂವಹನ ವ್ಯವಸ್ಥೆಗಳಿಂದಾಗಿ ಇನ್ನಷ್ಟು ಹೆಚ್ಚುಗೊಂಡವು.
ನ್ಯೂ ಓರ್ಲಿಯನ್ಸ್‌ನಲ್ಲಿ ಅಪಾಯಕ್ಕೊಳಗಾದ 60,000 ಜನರಲ್ಲಿ ಕೋಸ್ಟ್ ಗಾರ್ಡ್ 33,500ಕ್ಕಿಂತಲೂ ಹೆಚ್ಚು ಮಂದಿಯನ್ನು ರಕ್ಷಿಸಿತು. ಕಾಂಗ್ರೆಸ್ ಕೋಸ್ಟ್ ಗಾರ್ಡ್‌ನ ಕಾರ್ಯವನ್ನು ಗುರುತಿಸಿ ಅದಕ್ಕೆ ಕಾಂಗ್ರೆಶನಲ್ ರೆಕಾರ್ಡ್‌ನಲ್ಲಿ ಅಧಿಕೃತ ಪ್ರವೇಶವನ್ನು ಒದಗಿಸಿತು ಹಾಗೂ ಆರ್ಮ್ಡ್ ಸರ್ವಿಸ್‌ಗೆ ಪ್ರೆಸಿಡೆನ್ಶಿಯಲ್ ಯುನಿಟ್ ಸೈಟೇಶನ್‌ ಪ್ರಶಸ್ತಿಯನ್ನು ನೀಡಿತು.
ಯುನೈಟೆಡ್ ಸ್ಟೇಟ್ಸ್ ನಾರ್ತರ್ನ್ ಕಮಾಂಡ್‌ ಜಾಯಿಂಟ್ ಟಾಸ್ಕ್ ಫೋರ್ಸ್‌ (JTF) ಕತ್ರಿನಾವನ್ನು ಮಿಸಿಸಿಪ್ಪಿಯ ಕ್ಯಾಂಪ್ ಶೆಲ್ಬಿಯಲ್ಲಿ ಆಗಸ್ಟ್‌ 28ರ ಭಾನುವಾರದಂದು ಮಿಲಿಟರಿಯ ಕ್ರಿಯಾತ್ಮಕ ಚಟುವಟಿಕೆಯಾಗಿ ಸ್ಥಾಪಿಸಿತು. ಇದರ ಕಮಾಂಡರ್ ಆಗಿ US ಆರ್ಮಿ ಲಿಯುಟೆನೆಂಟ್ ಜನರಲ್‌ ರಸೆಲ್ L. ಹಾನರೆಯನ್ನು ನೇಮಿಸಿತು. ಸರಿಸುಮಾರು 58,000 ನ್ಯಾಷನಲ್ ಗಾರ್ಡ್‌ ಕಾರ್ಯಕರ್ತರು ಹಾಗೂ ಎಲ್ಲಾ 50 ರಾಜ್ಯಗಳಿಂದ ಬಂದ ಸೈನಿಕರೆಲ್ಲರೂ ಸೇರಿ ಚಂಡಮಾರುತದ ಪರಿಣಾಮದೊಂದಿಗೆ ಕಾರ್ಯನಿರ್ವಹಿಸಲು ಸಕ್ರಿಯಗೊಂಡರು. ಡಿಪಾರ್ಟ್ಮೆಂಟ್ ಆಫ್ ಡಿಫೆನ್ಸ್‌ ಸಹ ಸಿವಿಲ್ ಏರ್ ಪ್ಯಾಟ್ರಲ್‌ನ ಸ್ವಯಂಸೇವಕ ಸದಸ್ಯರನ್ನು ಕ್ರಿಯಾತ್ಮಕಗೊಳಿಸಿತು.
ಡಿಪಾರ್ಟ್ಮೆಂಟ್ ಆಫ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿಯ ಕಾರ್ಯದರ್ಶಿ ಮೈಕೆಲ್ ಚೆರ್ಟಾಫ್‌, ನ್ಯಾಷನಲ್ ರೆಸ್ಪಾನ್ಸ್ ಪ್ಲ್ಯಾನ್‌ಅನ್ನು ಪ್ರಸ್ತಾಪಿಸುವ ಮ‌ೂಲಕ 2005ರ ಆಗಸ್ಟ್‌ 30ರಲ್ಲಿ ಫೆಡರಲ್, ರಾಜ್ಯ ಮತ್ತು ಸ್ಥಳೀಯ ಕಾರ್ಯಾಚರಣೆಗಳನ್ನು ಅಧಿಕೃತವಾಗಿ ತೆಗೆದುಕೊಳ್ಳಲು ನಿರ್ಧರಿಸಿದನು. ಗವರ್ನರ್‌ ಬ್ಲ್ಯಾಂಕೊ ಅವಳ ನ್ಯಾಷನಲ್ ಗಾರ್ಡ್‌ ನಿರ್ವಹಿಸಬಹುದೆಂದು ಸೂಚಿಸಿ ಇದನ್ನು ನಿರಾಕರಿಸಿದಳು. ಸೆಪ್ಟೆಂಬರ್‌ನ ಆರಂಭದಲ್ಲಿ ಕಾಂಗ್ರೆಸ್ ಚಂಡಮಾರುತಕ್ಕೆ ತುತ್ತಾದವರ ನೆರವಿಗಾಗಿ $62.3 ಶತಕೋಟಿಯಷ್ಟು ಮೊತ್ತವನ್ನು ಮಂಜೂರು ಮಾಡಿತು. ಅಧ್ಯಕ್ಷ ಬುಶ್ ಹೆಚ್ಚುವರಿ ಸ್ವಯಂಪ್ರೇರಿತ ಕೊಡುಗೆಗಳನ್ನು ಅಧಿಕಗೊಳಿಸುವುದಕ್ಕಾಗಿ ಮಾಜಿ ಅಧ್ಯಕ್ಷರಾದ ಬಿಲ್ ಕ್ಲಿಂಟನ್ ಮತ್ತು ಜಾರ್ಜ್ H.W. ಬುಶ್‌‌ರಿಂದ ಬೆಂಬಲ ಪಡೆದನು. ಅವರು 2004ರ ಹಿಂದೂಮಹಾಸಾಗರದ ಭೂಕಂಪನ ಮತ್ತು ತ್ಸುನಾಮಿಯ ಸಂದರ್ಭದಲ್ಲಿ ಈ ರೀತಿಯ ಪರಿಹಾರವನ್ನು ನೀಡಿದ್ದರು. 2005ರ ಸೆಪ್ಟೆಂಬರ್ 2ರಿಂದ 2005ರ ಸೆಪ್ಟೆಂಬರ್ 20ರವರೆಗೆ ಚಂಡಮಾರುತಕ್ಕೆ ಬಲಿಯಾದವರ ಗೌರವಾರ್ಥವಾಗಿ ಅಮೆರಿಕಾದ ಬಾವುಟಗಳನ್ನು ಅರೆಮಟ್ಟಕ್ಕಿಳಿಸಲಾಗಿತ್ತು.
FEMA ಮನೆಯ ನೆರವನ್ನು (ಬಾಡಿಗೆ ಮನೆ, ಮೋಟಾರುಮನೆ ಇತ್ಯಾದಿ) 700,000ಕ್ಕಿಂತಲೂ ಹೆಚ್ಚು ಕುಟುಂಬಗಳಿಗೆ ಮತ್ತು ವ್ಯಕ್ತಿಗಳಿಗೆ ಒದಗಿಸಿತು. ಆದರೂ ಓರ್ಲಿಯನ್ಸ್‌ ಪ್ಯಾರಿಷ್‌ನಲ್ಲಿ ಕೇಳಿದುದರಲ್ಲಿ ಕೇವಲ ಐದನೇ-ಒಂದು ಭಾಗದಷ್ಟು ಮೋಟಾರುಮನೆಗಳನ್ನು ಮಾತ್ರ ಪೂರೈಸಲಾಗಿತ್ತು. ಉಳಿದ ಅಪಾರ ಸಂಖ್ಯೆಯ ಮನೆಗಳು ನ್ಯೂ ಓರ್ಲಿಯನ್ಸ್‌ ನಗರದಲ್ಲಿ ಕೊರತೆಯಾಗಿದ್ದವು. ಅನೇಕ ಸ್ಥಳೀಯ ಪ್ರದೇಶಗಳು ಮೋಟಾರುಮನೆಗಳಿಗೆ ಅವಕಾಶ ಕೊಡುವುದಿಲ್ಲವೆಂದು ಘೋಷಿಸಿದವು. ಮತ್ತೆ ಕೆಲವು ಪ್ರದೇಶಗಳು ಮೋಟಾರುಮನೆಗಳನ್ನು ಸ್ಥಾಪಿಸುವ ಪ್ರಯೋಜನವನ್ನು ಹೊಂದಿರಲಿಲ್ಲ. ಹೆಚ್ಚುವರಿ ಮನೆಗಳನ್ನು ಒದಗಿಸುವುದಕ್ಕಾಗಿ, FEMA ಕತ್ರಿನಾದಿಂದಾಗಿ ಮನೆಗಳನ್ನು ಕಳೆದುಕೊಂಡ 12,000 ಜನರ ಮತ್ತು ಕುಟುಂಬಗಳ ಹೋಟೆಲ್‌ ಖರ್ಚನ್ನೂ 2006ರ ಫೆಬ್ರವರಿ 7ರವರೆಗೆ ಹೋಟೆಲ್ ಖರ್ಚಿನ ವ್ಯಾಪ್ತಿಯ ಕೊನೆಗೆ ಅಂತಿಮ ವಾಯಿದೆಯನ್ನು ನೀಡುವವರೆಗೆ ಪಾವತಿಸಿತು. ಈ ವಾಯಿದೆಯ ನಂತರ FEMA ಹೋಟೆಲ್‌ಗಳಿಗೆ ನೇರವಾಗಿ ಪಾವತಿಸದಿದ್ದರೂ, ಸ್ಥಳಾಂತರಿತರು ಕೊಠಡಿಗಳ ಬಾಡಿಗೆಗೆ, ಹೆಚ್ಚುವರಿಯಾಗಿ ಹೋಟೆಲ್‌ನಲ್ಲಿ ತಂಗಲು ಅಥವಾ ಅವರ ನಾಶವಾದ ಮನೆಗಳನ್ನು ಪುನಃ ನಿರ್ಮಿಸಲು ಫೆಡರಲ್‌ನಿಂದ ನೆರವನ್ನು ಪಡೆದರು. 2010ರ ಮಾರ್ಚ್ 30ರಲ್ಲಿ ಲೂಸಿಯಾನ ಮತ್ತು ಮಿಸಿಸಿಪ್ಪಿಯಲ್ಲಿ 260 ಕುಟುಂಬಗಳು ಮತ್ತೂ FEMA-ಒದಗಿಸಿದ ಮೋಟಾರುಮನೆಗಳಲ್ಲಿ ಜೀವಿಸುತ್ತಿದ್ದರು.
ಅಮೆರಿಕ ಸಂಯುಕ್ತ ಸಂಸ್ಥಾನದಾದ್ಯಂತದ ಕಾನೂನು ವಿಧಿಸುವ ಮತ್ತು ಸಾರ್ವಜನಿಕ ಸುರಕ್ಷತೆ ಏಜೆನ್ಸಿಗಳು, ಈ ದುರ್ಘಟನೆಯ ನಂತರದ ವಾರಗಳಲ್ಲಿ ಲೂಸಿಯಾನ ಮತ್ತು ನ್ಯೂ ಓರ್ಲಿಯನ್ಸ್‌ನಲ್ಲಿ "ಅನ್ಯೋನ್ಯವಾದ ನೆರವನ್ನು" ಒದಗಿಸಿದವು. ಕ್ಯಾಲಿಫೋರ್ನಿಯಾ, ಮಿಚಿಗನ್‌, ನೇವಡಾ, ನ್ಯೂಯಾರ್ಕ್‌ ಮತ್ತು ಟೆಕ್ಸಾಸ್‌ ಮೊದಲಾದ ಅತ್ಯಂತ ದೂರದ ಪ್ರದೇಶಗಳಿಂದಲೂ ಅನೇಕ ಏಜೆನ್ಸಿಗಳು ಜನಬಲ ಮತ್ತು ಸಾಮಾನು ಸರಂಜಾಮುಗಳ ಮ‌ೂಲಕ ಸಹಾಯವನ್ನು ನೀಡಿದವು. ಲೂಸಿಯಾನದ ಕಾರ್ಯಕರ್ತರು ಆಯಾಸಗೊಳ್ಳುತ್ತಿದ್ದರಿಂದ ಅತಿ ಕಡಿಮೆ ಪ್ರದೇಶಗಳಿಗೆ ಮಾತ್ರ ಸಹಾಯ ಮಾಡಲು ಸಾಧ್ಯವಾಗುತ್ತಿದ್ದರಿಂದ ಅಥವಾ ಕೆಲವರು ಆ ಕೆಲಸವನ್ನು ಬಿಟ್ಟು ಹೋಗುತ್ತಿದ್ದುದರಿಂದ, ಈ ನೆರವನ್ನು ಸ್ಥಳೀಯ ಲೂಸಿಯಾನ ಸಂಸ್ಥೆಗಳು ಸ್ವಾಗತಿಸಿದವು.
ಚಂಡಮಾರುತದ ಎರಡು ವಾರಗಳ ನಂತರ, ಅರ್ಧಕ್ಕಿಂತಲೂ ಹೆಚ್ಚು ರಾಜ್ಯಗಳು ನಿರಾಶ್ರಿತರಿಗೆ ಆಶ್ರಯ ಒದಗಿಸುವುದರಲ್ಲಿ ತೊಡಗಿದವು. ಚಂಡಮಾರುತದ ನಂತರದ ನಾಲ್ಕು ವಾರಗಳೊಳಗಾಗಿ, ಎಲ್ಲಾ 50 ರಾಜ್ಯಗಳಲ್ಲಿನ ಮತ್ತು 18,700 ಜಿಪ್ ಕೋಡ್‌ಗಳಲ್ಲಿನ -ರಾಷ್ಟ್ರದ ವಾಸಯೋಗ್ಯ ಅಂಚೆಯ ವಲಯಗಳ ಅರ್ಧದಷ್ಟರಲ್ಲಿನ- ನಿರಾಶ್ರಿತರನ್ನು ದಾಖಲಿಸಲಾಯಿತು. ಹೆಚ್ಚಿನ ಸ್ಥಳಾಂತರಿತರು 250 ಮೈಲುಗಳೊಳಗಿನ (400 ಕಿಮೀ) ಪ್ರದೇಶದಲ್ಲಿ ವಾಸಿಸಿದರು. ಆದರೆ 240,000 ನಿವಾಸಿಗರು ಹೌಸ್ಟನ್‌ ಮತ್ತು ಇತರ ನಗರಗಳಿಗೆ ಸುಮಾರು 250 mi ದೂರಕ್ಕೆ ಹಾಗೂ ಮತ್ತಷ್ಟು 60,000 ನಿವಾಸಿಗರು ಸುಮಾರು 750 ಮೈಲುಗಳಷ್ಟು (1,200 ಕಿಮೀ) ದೂರಕ್ಕೆ ಹೋದರು.
ಸರಕಾರದ ಪ್ರತಿಕ್ರಿಯೆಯ ಬಗೆಗಿನ ಟೀಕೆ
thumb|left|USNS ಕಂಫರ್ಟ್ ಗಲ್ಫ್ ಕರಾವಳಿಯ ಮಾರ್ಗವಾಗಿ ಫ್ಲೋರಿಡಾದ ಮೇಪೋರ್ಟ್‌ಗೆ ಪೂರಕ ವಸ್ತುಗಳನ್ನು ಕೊಂಡೊಯ್ಯುತ್ತಿರುವುದು.
ಕತ್ರಿನಾ ಚಂಡಮಾರುತಕ್ಕೆ ಸರಕಾರದ ಪ್ರತಿಕ್ರಿಯೆಯ ಬಗೆಗಿನ ಟೀಕೆಗಳು ಮುಖ್ಯವಾಗಿ, ಚಂಡಮಾರುತ ಮತ್ತು ಅದರ ಪರಿಣಾಮದ ನಂತರದ ಪರಿಹಾರ ಕಾರ್ಯಗಳಲ್ಲಿನ ಕೆಟ್ಟ ನಿರ್ವಹಣೆ ಮತ್ತು ಮುಖಂಡತ್ವದ ಕೊರತೆಯ ಬಗೆಗಿನ ಟೀಕೆಯನ್ನು ಒಳಗೊಂಡಿದೆ. ಹೆಚ್ಚು ನಿರ್ದಿಷ್ಟವಾಗಿ, ಟೀಕೆಯು ನ್ಯೂ ಓರ್ಲಿಯನ್ಸ್‌ನ ಪ್ರವಾಹದ ಮತ್ತು ಆನಂತರದ ಕ್ರೆಸೆಂಟ್ ಸಿಟಿಯಲ್ಲಿನ ಸಂಪೂರ್ಣ ಅಸ್ತವ್ಯಸ್ಥ ಸ್ಥಿತಿಯ ಬಗೆಗಿನ ತಡವಾದ ಪ್ರತಿಕ್ರಿಯನ್ನು ಕೇಂದ್ರೀಕರಿಸಿದೆ. ಈ ವಿವಾದವನ್ನು ನಿರೂಪಿಸಲು ಕತ್ರಿನಾಗೇಟ್ ಎಂಬ ಹೊಸ ಪದನ್ನು ಸೃಷ್ಟಿಸಲಾಯಿತು ಹಾಗೂ ಇದು "2005ರ ವರ್ಷದ ಅತ್ಯುತ್ತಮ ಪದ"ದಲ್ಲಿ ಎರಡನೆ ಸ್ಥಾನವನ್ನು ಗಳಿಸಿತು.
ಕತ್ರಿನಾದ 2005ರ ಆಗಸ್ಟ್‌ 29ರ ಭೂಕುಸಿತದ ಕೆಲವು ದಿನಗಳಲ್ಲಿ, ಚಂಡಮಾರುತದ ಪೂರ್ವ ಸಿದ್ಥತೆ ಮತ್ತು ಪ್ರತಿಕ್ರಿಯೆಯಲ್ಲಿನ ಸ್ಥಳೀಯ, ರಾಜ್ಯ ಮತ್ತು ಫೆಡರಲ್ ಸರಕಾರಗಳ ಪಾತ್ರಗಳ ಬಗ್ಗೆ ಸಾರ್ವಜನಿಕ ವಿವಾದವು ಎದ್ದಿತು. ಟೀಕೆಯು ಆರಂಭದಲ್ಲಿ, ತಲ್ಲಣಗೊಂಡ ಮತ್ತು ನಿರಾಶೆಗೊಂಡ ರಾಜಕೀಯ ಮುಖಂಡರ ದೂರದರ್ಶನದ ಮ‍ೂಲಕ ಪ್ರಸಾರವಾದ ಅಭಿಪ್ರಾಯಗಳಿಂದ ಹಾಗೂ ನೀರು, ಆಹಾರ ಅಥವಾ ಆಶ್ರಯವಿಲ್ಲದೆ ಪ್ರವಾಹದ ನೀರಿನಲ್ಲಿ ಸಿಕ್ಕಿಬಿದ್ದ ನಿವಾಸಿಗರಿಂದ ಚುರುಕುಗೊಂಡಿತು. ಚಂಡಮಾರುತ ಬಂದು ಹೋದ ನಂತರ ಬಾಯಾರಿಕೆ, ಬಳಲಿಕೆ ಮತ್ತು ಹಿಂಸೆಯಿಂದಾಗಿ ಸಂಭವಿಸಿದ ಸಾವುಗಳು ಈ ಟೀಕೆಯನ್ನು ತೀವ್ರಗೊಳಿಸಿದವು. ಲೂಸಿಯಾನ ಸೂಪರ್‌ಡೋಮ್‌ (800 ಮಂದಿಯನ್ನು ನಿಭಾಯಿಸಲು ರೂಪಿಸಲಾದುದರಲ್ಲಿ 30,000 ಮಂದಿ ಬಂದು ಸೇರಿದರು) ಮತ್ತು ನ್ಯೂ ಓರ್ಲಿಯನ್ಸ್‌ ಸಿವಿಕ್ ಸೆಂಟರ್‌ನಂತಹ (ಸ್ಥಳಾಂತರಿತರ ಕೇಂದ್ರವಾಗಿ ರಚಿಸಲಾಗಿಲ್ಲದಿದ್ದರೂ 25,000 ಜನರು ಸೇರಿದರು) ಪ್ರದೇಶಗಳಲ್ಲಿನ ಸ್ಥಳಾಂತರಿತರ ಸೌಲಭ್ಯಗಳ ಕಷ್ಟದ ಪರಿಸ್ಥಿತಿಯಿಂದಾಗಿ ಇದು ಸಂಭವಿಸಿತು. ಕುಲ, ಅಂತಸ್ತು ಮತ್ತು ಇತರ ಅಂಶಗಳು ಸರಕಾರದ ಪ್ರತಿಕ್ರಿಯೆಯಲ್ಲಿನ ವಿಳಂಬವನ್ನು ಹೆಚ್ಚು ಮಾಡಿವೆ ಎಂದು ಕೆಲವು ಆಪಾದಿಸಿದ್ದಾರೆ. ಚಂಡಮಾರುತದಿಂದ ಉಂಟಾದ ಸಾವುಗಳಲ್ಲಿ ಕರಿಯರ ಪ್ರಮಾಣವು (49%) ಆ ಪ್ರದೇಶದ ಜನಸಂಖ್ಯೆಯಲ್ಲಿನ ಅವರ ಪ್ರಮಾಣಕ್ಕಿಂತ (ಸರಿಸುಮಾರು 60% ) ಕಡಿಮೆ ಇತ್ತು.
ಫೆಡರಲ್ ಕಾನೂನಿಗೆ ಅನುಗುಣವಾಗಿ, ಅಧ್ಯಕ್ಷ ಜಾರ್ಜ್ W. ಬುಶ್‌ ಡಿಪಾರ್ಟ್ಮೆಂಟ್ ಆಫ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿಯ ಕಾರ್ಯದರ್ಶಿ ಮೈಕೆಲ್ ಚೆರ್ಟಾಫ್‌‌ಗೆ ಫೆಡರಲ್ ಪ್ರತಿಕ್ರಿಯೆಯಲ್ಲಿ ಸಹಭಾಗಿಯಾಗುವಂತೆ ನಿರ್ದೇಶನ ನೀಡಿದನು. ಗಲ್ಫ್ ಕರಾವಳಿ ಪ್ರದೇಶದಲ್ಲಿನ ಎಲ್ಲಾ ಫೆಡರಲ್ ಪ್ರತಿಕ್ರಿಯೆ ಮ‌ೂಲಗಳ ಮತ್ತು ಸೈನ್ಯಗಳ ಪರಿಣಾಮಕಾರಿಯಾದ ಕಾರ್ಯಾಚರಣೆಗಾಗಿ ಮತ್ತು ಸುಸಂಘಟನೆಗಾಗಿ ಚೆರ್ಟಾಫ್‌, ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿಯ ಮುಖ್ಯಸ್ಥನಾದ ಮೈಕೆಲ್ D. ಬ್ರೌವ್ನ್‌‌‌ನನ್ನು ಮುಖ್ಯ ಫೆಡರಲ್ ಅಧಿಕಾರಿಯಾಗಿ ನೇಮಿಸಿದನು. ಯೋಜನೆ ಮತ್ತು ಸಹಭಾಗಿತ್ವಗಳಿಂದ ಕೆಲವು ಮಂದಿ ಕೊರತೆಯನ್ನು ಅನುಭವಿಸಿದುದಕ್ಕಾಗಿ ಅಧ್ಯಕ್ಷ ಮತ್ತು ಕಾರ್ಯದರ್ಶಿ ಚೆರ್ಟಾಫ್‌‌ ಆರಂಭದಲ್ಲಿ ಕಡುವಾದ ಟೀಕೆಗೊಳಗಾದರು. ಗವರ್ನರ್‌ ಬ್ಲ್ಯಾಂಕೊ ಸಹ ಅವರ ವಿಶೇಷ ಕಾರ್ಯಾಚರಣೆಗಳನ್ನು ವಿರೋಧಿಸಿದಳು. ಎಂಟು ದಿನಗಳ ನಂತರ, ಬ್ರೌವ್ನ್‌ನನ್ನು ವಾಷಿಂಗ್ಟನ್‌ಗೆ ಮತ್ತೆ ಕರೆಸಲಾಯಿತು ಹಾಗೂ ಕೋಸ್ಟ್ ಗಾರ್ಡ್‌ನ ಉಪ ಅಡ್ಮಿರಲ್ ಥ್ಯಾಡ್ W. ಅಲ್ಲೆನ್‌ ಅವನನ್ನು ಚಂಡಮಾರುತ ಪರಿಹಾರ ಕಾರ್ಯಾಚರಣೆಗಳ ಮುಖ್ಯಸ್ಥನಾಗಿ ನೇಮಿಸಿದನು. ಪುನಃಕರೆದ ಮ‌ೂರು ದಿನಗಳ ನಂತರ, ಮೈಕೆಲ್ D. ಬ್ರೌವ್ನ್‌‌ ಅಧ್ಯಕ್ಷ ಬುಶ್‌ರಿಂದ ಹೊಗಳಿಕೆಯನ್ನು ಪಡೆದ ನಂತರವೂ FEMAನ ನಿರ್ದೇಶಕ ಹುದ್ದೆಗೆ ರಾಜಿನಾಮೆ ನೀಡಿದನು.
ಚಂಡಮಾರುತಕ್ಕೆ ಬಲಿಯಾದವರಿಗೆ ಪ್ರಯೋಜನಕಾರಿಯಾದ ಒಂದು ಸಂಗೀತ ಗೋಷ್ಠಿ ಎ ಕನ್ಸರ್ಟ್ ಫಾರ್ ಹರಿಕೇನ್ ರಿಲೀಫ್‌ ನ ಸಂದರ್ಭದಲ್ಲಿ, ರ‌್ಯಾಪ್ ಸಂಗೀತಗಾರ ಕ್ಯಾನ್ಯೆ ವೆಸ್ಟ್‌ ಮ‌ೂಲ ಕಥಾವಸ್ತುವನ್ನು ಬದಲಾಯಿಸಿ, ಬಿಕ್ಕಟ್ಟಿನ ಬಗೆಗಿನ ಸರಕಾರದ ಪ್ರತಿಕ್ರಿಯೆಯನ್ನು ಕಡುವಾಗಿ ಟೀಕಿಸಿದನು ಹಾಗೂ "ಜಾರ್ಜ್ ಬುಶ್ ಕರಿಯರ ಬಗ್ಗೆ ಕಾಳಜಿ ವಹಿಸುವುದಿಲ್ಲ" ಎಂದು ದೂರಿದನು. ಹಠಾತ್ ದೃಶ್ಯ ಬದಲಾವಣೆ ಮಾಡಿದರೂ ಮತ್ತು ಆ ದೃಶ್ಯವನ್ನು ಮುಂದಕ್ಕೆ-ಹಾಕಿದ ಪ್ರಸಾರದಲ್ಲಿ ತೆಗೆದುಹಾಕಿದರೂ, ವೆಸ್ಟ್‌ನ ವಿಮರ್ಶೆಗಳು ಈಸ್ಟ್ ಕೋಸ್ಟ್ ಪ್ರಸಾರವಾಹಿನಿಗಳನ್ನು ತಲುಪಿತು ಹಾಗೂ ಅದನ್ನು ಪುನಃ ಪ್ರದರ್ಶಿಸಿ, ನಂತರ ಅದರ ಬಗ್ಗೆ ಚರ್ಚಿಸಲಾಯಿತು.
ರಾಜಕಾರಣಿಗಳ, ಕ್ರಿಯಾವಾದಿಗಳ, ಪಂಡಿತರ ಮತ್ತು ಪರ್ತಕರ್ತರ ಎಲ್ಲಾ ತೀವ್ರತೆದ ಟೀಕೆಗಳು, ನ್ಯೂ ಓರ್ಲಿಯನ್ಸ್‌ನ ಮೇಯರ್ ರೇ ನ್ಯಾಗಿನ್‌ ಮತ್ತು ಲೂಸಿಯಾನ ಗವರ್ನರ್‌ ಕ್ಯಾಥ್ಲೀನ್ ಬ್ಲ್ಯಾಂಕೊ ಮುಖ್ಯಸ್ಥರಾಗಿದ್ದ ಸ್ಥಳೀಯ ಮತ್ತು ರಾಜ್ಯ ಸರಕಾರಗಳ ಕುರಿತಾಗಿದ್ದವು. ನ್ಯಾಗಿನ್ ಮತ್ತು ಬ್ಲ್ಯಾಂಕೊ, ನ್ಯೂ ಓರ್ಲಿಯನ್ಸ್‌ನ ಸ್ಥಳಾಂತರಿಸುವ ಯೋಜನೆಯನ್ನು ಕಾರ್ಯಗತಗೊಳಿಸಲು ವಿಫಲವಾದುದಕ್ಕಾಗಿ ಮತ್ತು ನಿವಾಸಿಗರಿಗೆ ಆಹಾರ, ನೀರು, ಭದ್ರತೆ ಅಥವಾ ನೈರ್ಮಲ್ಯ ಸ್ಥಿತಿಗಳ ಸರಬರಾಜು ಮಾಡದ ಆಶ್ರಯಗಳನ್ನು ಆದೇಶ ಮಾಡಿದುದಕ್ಕಾಗಿ ಟೀಕೆಗೊಳಗಾದರು. ನ್ಯಾಗಿನ್‌ನ ಬಗ್ಗೆ ಇದ್ದ ಪ್ರಮುಖ ಆರೋಪವೆಂದರೆ ಅವನು ತುರ್ತಾಗಿ ಸ್ಥಳಾಂತರಿಸುವ ಆದೇಶವನ್ನು ಭೂಕುಸಿತ ಆಗುವುದಕ್ಕಿಂತ ಕೇವಲ 19 ಗಂಟೆಗಳ ಮೊದಲಿನವರೆಗೆ ವಿಳಂಬಮಾಡಿದನು. ಇದರಿಂದಾಗಿ ನಗರದಿಂದ ಹೊರಹೋಗಲು ಯಾವುದೇ ದಾರಿ ಕಾಣದ ನೂರಾರು ಮಂದಿ ಸಾವನ್ನಪ್ಪಿದರು.
ಕತ್ರಿನಾ ಚಂಡಮಾರುತದಿಂದ ಉಂಟಾದ ಹಾನಿಯು ತುರ್ತುಪರಿಸ್ಥಿತಿ ನಿರ್ವಹಣೆ, ಪರಿಸರ ನೀತಿ, ಬಡತನ ಮತ್ತು ನಿರುದ್ಯೋಗ ಬಗೆಗಿನ ಸಾಮಾನ್ಯ ಸಾರ್ವಜನಿಕ ನೀತಿಯ ಸಮಸ್ಯೆಗಳನ್ನು ಹೆಚ್ಚಿಸಿತು. ತಕ್ಷಣದ ಪ್ರತಿಕ್ರಿಯೆ ಮತ್ತು ವ್ಯಾಪಕವಾದ ಸಾರ್ವಜನಿಕ ನೀತಿ ಸಮಸ್ಯೆಗಳ ಚರ್ಚೆಯು ವಿವಿಧ ಹಂತದ ಸರಕಾರಗಳಲ್ಲಿ ವಿಧಿಸಿದ ಕಾನೂನು ಮತ್ತು ಚುನಾವಣೆಗಳ ಮೇಲೆ ಪ್ರಭಾವ ಬೀರಿತು. ಚಂಡಮಾರುತದ ವಿನಾಶವು ಕಾಂಗ್ರೆಸ್ಸಿನ ತನಿಖೆಯನ್ನೂ ಪ್ರೇರೇಪಿಸಿತು. ಇದು FEMA ಮತ್ತು ರೆಡ್ ಕ್ರಾಸ್ "ಗಲ್ಫ್ ಕರಾವಳಿಯಲ್ಲಿ ಭಾರೀ ಪ್ರಮಾಣದಲ್ಲಿ ಬಲಿಯಾದವರಿಗೆ ಸಂಪೂರ್ಣ ಬೆಂಬಲವನ್ನು ನೀಡುವ ಸೈನ್ಯ ವ್ಯವಸ್ಥಾಪನಾ ತಂತ್ರದ ಸಾಮರ್ಥ್ಯವನ್ನು ಹೊಂದಿರಲಿಲ್ಲ" ಎಂಬುದನ್ನು ಕಂಡುಹಿಡಿಯಿತು. ಅಲ್ಲದೆ ಇದು ಈ ಹಾನಿಯ ಪರಿಹಾರ ಕಾರ್ಯದ ಜವಾಬ್ದಾರಿಯನ್ನು ಎಲ್ಲಾ ಮ‌ೂರು ಹಂತದ ಸರಕಾರಗಳಿಗೂ ವಹಿಸಿಕೊಟ್ಟಿತು.
ABC ನ್ಯೂಸ್ 2005ರ ಸೆಪ್ಟೆಂಬರ್ 2ರಲ್ಲಿ ಮಾಡಿದ ಜನಾಭಿಪ್ರಾಯ ಸಂಗ್ರಹವು, ಫೆಡರಲ್ ಸರಕಾರಕ್ಕಿಂತ (67%) ರಾಜ್ಯ ಮತ್ತು ಸ್ಥಳೀಯ ಸರಕಾರಗಳ (75%) ಬಗ್ಗೆ ಹೆಚ್ಚು ದೂರುಗಳಿದ್ದವು ಹಾಗೂ 44%ನಷ್ಟು ಮಂದಿ ಬುಶ್‌ನ ಅಧ್ಯಕ್ಷತೆಯನ್ನು ನೇರವಾಗಿ ಟೀಕಿಸಿದರು ಎಂದು ತೋರಿಸಿದೆ. ನಂತರದ CNN/USAಟುಡೆ/ಗ್ಯಾಲಪ್ ಜನಾಭಿಪ್ರಾಯ ಸಂಗ್ರಹವು, ಚಂಡಮಾರುತದ ನಂತರದ ನಗರದಲ್ಲಿನ ಸಮಸ್ಯೆಗಳಿಗೆ ಯಾರು ಜವಾಬ್ದಾರರು ಎಂಬುದಕ್ಕೆ - 13% ನಷ್ಟು ಮಂದಿ ಬುಶ್, 18%ನಷ್ಟು ಮಂದಿ ಫೆಡರಲ್ ಏಜೆನ್ಸಿಗಳು, 25%ನಷ್ಟು ರಾಜ್ಯ ಮತ್ತು ಸ್ಥಳೀಯ ಅಧಿಕಾರಿಗಳು ಮತ್ತು 38%ನಷ್ಟು ಯಾರೂ ಕಾರಣರಲ್ಲ ಎಂದು ಹೇಳಿದುದನ್ನು ತೋರಿಸಿದೆ.
ಅಂತಾರಾಷ್ಟ್ರೀಯ ಪ್ರತಿಕ್ರಿಯೆ
ಸುಮಾರು ಎಪ್ಪತ್ತು ರಾಷ್ಟ್ರಗಳು ಹಣಕಾಸಿನ ನೆರವಿನ ಮತ್ತು ಇತರ ಸಹಾಯದ ಭದ್ರತೆ ನೀಡಿದವು. ಗಮನಾರ್ಹವಾಗಿ ಕ್ಯೂಬಾ ಮತ್ತು ವೆನೆಜ್ಯುಯೆಲಾ (ಎರಡೂ US ಸರಕಾರದ ವಿರೋಧಿಗಳು) ಸಹಾಯವನ್ನು ನೀಡಿದ ಮೊದಲ ರಾಷ್ಟ್ರಗಳಾಗಿವೆ. ಈ ರಾಷ್ಟ್ರಗಳ ಸಹಾಯವನ್ನು U.S. ಸರಕಾರವು ನಿರಾಕರಿಸಿದರೂ, ಅವು ಸುಮಾರು $1 ದಶಲಕ್ಷದಷ್ಟು ಹಣಕಾಸಿನ ನೆರವು, ಅನೇಕ ಸಂಚಾರಿ ಆಸ್ಪತ್ರೆಗಳು, ನೀರು ಶುದ್ಧೀಕರಣ ಘಟಕಗಳು, ಸಂಸ್ಕರಿಸಿದ ಆಹಾರ, ಬಾಟಲಿಗೆ ತುಂಬಿಟ್ಟ ನೀರು, ಬಿಸಿಮಾಡುವ ಎಣ್ಣೆ, 1,100 ವೈದ್ಯರು ಮತ್ತು 26.4 ಮೆಟ್ರಿಕ್ ಟನ್‌ಗಳಷ್ಟು ಔಷಧಿ ಮೊದಲಾದ ಸಹಾಯವನ್ನು ಮಾಡಿದವು. ಕುವೈತ್ ರಾಷ್ಟ್ರವೊಂದೇ $500 ದಶಲಕ್ಷದಷ್ಟು ಅತಿ ಹೆಚ್ಚಿನ ಹಣ ಸಹಾಯ ಮಾಡಿತು; ಅತ್ಯಧಿಕ ಕೊಡುಗೆಗಳನ್ನು ನೀಡಿದ ಇತರ ರಾಷ್ಟ್ರಗಳೆಂದರೆ - ಕತಾರ್ ಮತ್ತು ಯುನೈಟೆಡ್ ಅರಬ್ ಎಮಿರೇಟ್ಸ್ (ಪ್ರತಿಯೊಂದು $100 ದಶಲಕ್ಷ), ದಕ್ಷಿಣ ಕೊರಿಯಾ ($30 ದಶಲಕ್ಷ), ಆಸ್ಟ್ರೇಲಿಯಾ ($10 ದಶಲಕ್ಷ), ಭಾರತ, ಚೀನಾ (ಎರಡೂ $5 ದಶಲಕ್ಷ), ನ್ಯೂಜಿಲ್ಯಾಂಡ್ ($2 ದಶಲಕ್ಷ), ಪಾಕಿಸ್ಥಾನ ($1.5 ದಶಲಕ್ಷ), ಮತ್ತು ಬಾಂಗ್ಲಾದೇಶ ($1 ದಶಲಕ್ಷ).
ಭಾರತವು ಟಾರ್ಪಾಲಿನ್, ಕಂಬಳಿ ಮತ್ತು ಆರೋಗ್ಯ ಕಾಪಾಡುವ ಕಿಟ್‌ಗಳನ್ನು ಕಳುಹಿಸಿತು. ಇಂಡಿಯನ್ ಏರ್ ಫೋರ್ಸ್ IL-76 ವಿಮಾನವೊಂದು ಕತ್ರಿನಾ ಚಂಡಮಾರುತಕ್ಕೆ ತುತ್ತಾದವರಿಗಾಗಿ 25 ಟನ್‌ಗಳಷ್ಟು ಪರಿಹಾರ ಸಾಮಾಗ್ರಿಗಳನ್ನು ಆರ್ಕನ್ಸಾಸ್‌‌ನ ಲಿಟಲ್ ರಾಕ್ ಏರ್ ಫೋರ್ಸ್ ಬೇಸ್‌ಗೆ 2005ರ ಸೆಪ್ಟೆಂಬರ್ 13ರಲ್ಲಿ ತಲುಪಿಸಿತು.
80 ಟನ್‌ಗಳಷ್ಟು ಆಹಾರ, ಬಳಸಿ ಎಸೆಯಬಹುದಾದ ಒರೆಸುವ ಬಟ್ಟೆಗಳು, ಹಾಸಿಗೆಗಳು, ಕಂಬಳಿಗಳು, ಜನರೇಟರುಗಳು ಮತ್ತು ವಿವಿಧ ಸರಕಾರಿ ಸಂಸ್ಥೆಗಳು, ನಾಗರಿಕ ಸಂಸ್ಥೆಗಳು ಮತ್ತು IDFನಿಂದ ನೀಡಲ್ಪಟ್ಟ ಹೆಚ್ಚುವರಿ ಸಾಮಾಗ್ರಿಗಳನ್ನು ಸಾಗಿಸುವುದಕ್ಕಾಗಿ ಇಸ್ರೇಲ್ IDF ಪ್ರತಿನಿಧಿಗಳ ತಂಡವೊಂದನ್ನು ನ್ಯೂ ಓರ್ಲಿಯನ್ಸ್‌ಗೆ ಕಳುಹಿಸಿಕೊಟ್ಟಿತು. ಬುಶ್ ಆಡಳಿತವು ಮಧ್ಯ-ಸೆಪ್ಟೆಂಬರ್‌ನಲ್ಲಿ ಇಸ್ರೇಲ್‌ನ ಮುಳುಗಾಳುಗಳು ಮತ್ತು ವೈದ್ಯರು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ರಕ್ಷಣಾ ಕಾರ್ಯಗಳಿಗಾಗಿ ಬರುವ ಅವಶ್ಯಕತೆ ಇಲ್ಲ ಎಂದು ಘೋಷಿಸಿತು. ಆದರೆ ಅದಾಗಲೇ ಚಟುವಟಿಕೆಯಲ್ಲಿದ್ದ ಕಾರ್ಯಗಳಿಗೆ ನೆರವು ನೀಡಲು ಸಣ್ಣ ತಂಡವೊಂದು ನ್ಯೂ ಓರ್ಲಿಯನ್ಸ್‌ನಲ್ಲಿ ಸೆಪ್ಟೆಂಬರ್ 10ರಲ್ಲಿ ಬಂದಿಳಿಯಿತು. ಆ ತಂಡವು ಬದುಕುಳಿದವರಿಗೆ ಪ್ರಾಥಮಿಕ ಚಿಕಿತ್ಸೆಯನ್ನು ನೀಡಿತು, ದಾರಿತಪ್ಪಿದ ಸಾಕುಪ್ರಾಣಿಗಳನ್ನು ರಕ್ಷಿಸಿತು ಹಾಗೂ ಚಂಡಮಾರುತಕ್ಕೆ ಬಲಿಯಾದವರನ್ನು ಪತ್ತೆಹಚ್ಚಿತು.
ಹಿಂದೂಮಹಾಸಾಗರದ ತ್ಸನಾಮಿಯಿಂದ ಪುನಃಚೇತರಿಸಿಕೊಳ್ಳುತ್ತಿದ್ದ ಶ್ರೀಲಂಕಾದಂತಹ ರಾಷ್ಟ್ರಗಳೂ ಸಹಾಯವನ್ನು ಒದಗಿಸಿದವು. ಕೆನಡಾ, ಮೆಕ್ಸಿಕೊ, ಸಿಂಗಾಪುರ, ಮತ್ತು ಜರ್ಮನಿ ಇತ್ಯಾದಿ ರಾಷ್ಟ್ರಗಳು ನಷ್ಟವನ್ನು ತುಂಬಲು ಸಹಾಯವಾಗಿ ಸಾಮಾಗ್ರಿಗಳು, ರಕ್ಷಣಾ ಕಾರ್ಯಕರ್ತರು, ಸೈನಿಕರು, ಹಡಗುಗಳು ಮತ್ತು ನೀರಿನ ಪಂಪ್‌ಗಳನ್ನು ಕಳುಹಿಸಿದವು. ಬೆಲ್ಜಿಯಂ ರಕ್ಷಣಾ ಸಿಬ್ಬಂದಿಗಳ ತಂಡವೊಂದನ್ನು ಕಳುಹಿಸಿಕೊಟ್ಟಿತು. ಬ್ರಿಟನ್ನ 350,000 ತುರ್ತುಪರಿಸ್ಥಿತಿಯ ಆಹಾರವು ಹುಚ್ಚು ದನಗಳ ಕಾಯಿಲೆಗೆ ಸಂಬಂಧಿಸಿದ ನಿಯಮಗಳಿಂದಾಗಿ ಚಂಡಮಾರುತಕ್ಕೆ ತುತ್ತಾದವರನ್ನು ತಲುಪಲಿಲ್ಲ. ರಷ್ಯಾದ ಎರಡು ವಿಮಾನಗಳ ಆರಂಭಿಕ ಸಹಾಯವನ್ನು U.S. ರಾಜ್ಯ ವಿಭಾಗವು ನಿರಾಕರಿಸಿತು, ಆದರೆ ನಂತರ ಸ್ವೀಕರಿಸಿತು. ಫ್ರೆಂಚ್ ಸರಕಾರದ ನೆರವನ್ನೂ ಮೊದಲು ನಿರಾಕರಿಸಿ, ನಂತರ ಪಡೆಯಿತು.
ಪ್ರಪಂಚದ ಎಲ್ಲಾ ಕಡೆಗಳಿಂದಲೂ ಸಹಾಯವನ್ನು ಪಡೆದ ಹೊರತಾಗಿ, ಜಾಗತಿಕ ಪತ್ರಿಕೆಗಳಾದ್ಯಂತ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಪ್ರಕಟಗೊಂಡ ವರ್ಣಭೇದ ನೀತಿಯ ಆಪಾದನೆಯನ್ನೂ ಒಳಗೊಂಡಂತೆ ಹೆಚ್ಚಿನ ಕಡೆಗಳಿಂದ ಹಲವಾರು ಟೀಕೆಗಳನ್ನೂ ಪಡೆಯಿತು. UK ಮಿರರ್‌ನ ಇಂತಹ ಹೇಳಿಕೆಗಳು ಸಾಮಾನ್ಯವಾಗಿದ್ದವು - "ಅಮೆರಿಕ ಸಂಯುಕ್ತ ಸಂಸ್ಥಾನದ ಅನೇಕ ವಿಷಯಗಳು ಅದ್ಭುತವಾಗಿವೆ. ಆದರೆ ಇದು ಒಂದು ಕೆಟ್ಟದಾದ ಅಂಶವನ್ನು ಹೊಂದಿದೆ, ಇದು ಸಾಮಾನ್ಯವಾಗಿ ದೃಷ್ಟಿಗೆ ಗೋಚರವಾಗದೆ ಇರುತ್ತಿತ್ತು. ಈಗ ಅದು ನ್ಯೂ ಓರ್ಲಿಯನ್ಸ್‌ನಲ್ಲಿ ಪ್ರಪಂಚಕ್ಕೆ ಬಹಿರಂಗಗೊಂಡಿತು".
ಸರಕಾರೇತರ ಸಂಸ್ಥೆಗಳ ಪ್ರತಿಕ್ರಿಯೆ
ಅಮೆರಿಕನ್ ರೆಡ್ ಕ್ರಾಸ್‌, ಅಮೆರಿಕಾಸ್ ಸೆಕೆಂಡ್ ಹಾರ್ವೆಸ್ಟ್‌ (ಫೀಡಿಂಗ್ ಅಮೆರಿಕ ಎಂದು ಕರೆಯುತ್ತಾರೆ), ಸದರ್ನ್ ಬ್ಯಾಪ್ಟಿಸ್ಟ್ ಕನ್ವೆನ್ಶನ್‌, ಸ್ಯಾಲ್ವೇಶನ್ ಆರ್ಮಿ, ಆಕ್ಸ್‌ಫ್ಯಾಮ್, ಕಾಮನ್ ಗ್ರೌಂಡ್ ಕಲೆಕ್ಟಿವ್, ಎನರ್ಜೆನ್ಸಿ ಕಮ್ಯೂನಿಟೀಸ್, ಹ್ಯಾಬಿಟೇಟ್ ಫಾರ್ ಹ್ಯುಮ್ಯಾನಿಟಿ, ಕ್ಯಾಥೋಲಿಕ್ ಚಾರಿಟೀಸ್, ಸರ್ವಿಸ್ ಇಂಟರ್‌ನ್ಯಾಷನಲ್, "ಎ ರಿವರ್ ಆಫ್ ಹೋಪ್", ದ ಚರ್ಚ್ ಆಫ್ ಜೀಸಸ್ ಕ್ರಿಸ್ಟ್ ಆಫ್ ಲ್ಯಾಟರ್-ಡೇ ಸೇಂಟ್ಸ್ (ಮಾರ್ಮನ್ಸ್)  ಹಾಗೂ ಇತರ ಅನೇಕ ದಾನಶೀಲ ಸಂಸ್ಥೆಗಳು ಚಂಡಮಾರುತಕ್ಕೆ ಬಲಿಯಾದವರಿಗೆ ಸಹಾಯವನ್ನು ಒದಗಿಸಿದವು. ಅವುಗಳಿಗೆ ಚಂಡಮಾರುತ ಸಂಭವಿಸಿದ ನಂತರದ ಅನೇಕ ದಿನಗಳ ಕಾಲ ಸುರಕ್ಷತೆ ಸಂಬಂಧಿತ ವಿಷಯಗಳಿಗಾಗಿ ನ್ಯಾಷನಲ್ ಗಾರ್ಡ್‌ನಿಂದ ನ್ಯೂ ಓರ್ಲಿಯನ್ಸ್‌ಗೆ ಪ್ರವೇಶಾವಕಾಶ ಸಿಗಲಿಲ್ಲ. ಈ ಸಂಸ್ಥೆಗಳು US$4.25 ಶತಕೋಟಿಯಷ್ಟು ಕೊಡುಗೆಗಳನ್ನು ಸಾರ್ವಜನಿಕರಿಂದ ಪಡೆದವು. ರೆಡ್ ಕ್ರಾಸ್ ಸಂಸ್ಥೆಯೊಂದೇ ಸುಮಾರು ಅರ್ಧದಷ್ಟು ಕೊಡುಗೆಯನ್ನು ಪಡೆಯಿತು.
ಹವ್ಯಾಸಿ ರೇಡಿಯೊದ ತುರ್ತುಪರಿಸ್ಥಿತಿ ಸೇವೆಯ ಅಂಗವಾದ ಆಮಾಚ್ಯುವರ್ ರೇಡಿಯೊ ಎಮರ್ಜೆನ್ಸಿ ಸರ್ವಿಸ್‌‌ನ ಸ್ವಯಂಸೇವಕರು ಸಂಪರ್ಕದ ಮೂಲಭೂತ ವ್ಯವಸ್ಥೆಗಳು ಹಾನಿಗೊಳಗಾದ ಅಥವಾ ಸಂಪೂರ್ಣವಾಗಿ ನಾಶವಾದ ಪ್ರದೇಶಗಳಲ್ಲಿ ಸಂಪರ್ಕ ವ್ಯವಸ್ಥೆಯನ್ನು ಹಾಗೂ 911 ಟ್ರ್ಯಾಫಿಕ್‌ನಿಂದ ಹಿಡಿದು ಮೆಸೇಜಸ್ ಹೋಮ್‌ವರೆಗೆ ಎಲ್ಲವನ್ನೂ ಒದಗಿಸಿದರು. ಮಿಸಿಸಿಪ್ಪಿಯ ಹ್ಯಾನ್ಕಾಕ್‌ ಕೌಂಟಿಯಲ್ಲಿ, ಹವ್ಯಾಸಿ ರೇಡಿಯೊ ಆಪರೇಟರ್‌ಗಳು ಆ ಪ್ರದೇಶದ ಹೊರಗೆ ಅಥವಾ ಒಳಗೆ ಮಾತ್ರ ಸಂಪರ್ಕ ವ್ಯವಸ್ಥೆಯನ್ನು ನೀಡಿದವು ಹಾಗೂ 911 ರವಾನೆದಾರರಾಗಿ ಕಾರ್ಯ ನಿರ್ವಹಿಸಿದವು.
ಅನೇಕ ಸಂಘಟನೆಗಳೂ ಸಹ ಪರಿಹಾರ ಕಾರ್ಯಗಳಲ್ಲಿ ನೆರವು ನೀಡಿದವು. 2005ರ ಸೆಪ್ಟೆಂಬರ್ 13ರಲ್ಲಿ, ಪರಿಹಾರ ಕಾರ್ಯಕ್ಕಾಗಿ ಸಂಘಟನೆಗಳು ಮಾಡಿದ ಕೊಡುಗೆಗಳು ಸುಮಾರು $409 ದಶಲಕ್ಷದಷ್ಟಿದ್ದವು ಎಂಬುದು ವರದಿಯಾಗಿದೆ ಹಾಗೂ ಅವು $1 ಶತಕೋಟಿಯನ್ನು ಮೀರಿಸಿವೆ ಎಂದು ನಿರೀಕ್ಷಿಸಲಾಗಿದೆ.
ಕತ್ರಿನಾ, ವಿಲ್ಮಾ ಮತ್ತು ರೀಟಾ ಚಂಡಮಾರುತಗಳ ಸಂದರ್ಭದಲ್ಲಿ ಮತ್ತು ನಂತರ, ಅಮೆರಿಕನ್ ರೆಡ್ ಕ್ರಾಸ್‌ ಸುಮಾರು 1,470ದಷ್ಟು ವಿವಿಧ ಆಶ್ರಯ ಸ್ಥಾನಗಳನ್ನು ತೆರೆಯಿತು ಹಾಗೂ 3.8 ದಶಲಕ್ಷದಷ್ಟು ರಾತ್ರಿಯಲ್ಲಿ ತಂಗುವ ವಾಸಗಳನ್ನು ಸ್ಥಾಪಿಸಿತು. ಆದರೆ ನ್ಯೂ ಓರ್ಲಿಯನ್ಸ್‌ನಲ್ಲಿ ಬೇರೆ ಯಾರಿಗೂ ಪ್ರವೇಶಾವಕಾಶವನ್ನು ನೀಡಲಿಲ್ಲ. ಒಟ್ಟು 244,000 ರೆಡ್ ಕ್ರಾಸ್‌ ಕೆಲಸಗಾರರನ್ನು (ಅದರಲ್ಲಿ 95%ನಷ್ಟು ಮಂದಿ ಪಾವತಿಸದ ಸ್ವಯಂಸೇವಕರು) ಈ ಮ‌ೂರು ಚಂಡಮಾರುತಗಳಲ್ಲಿ ಬಳಸಿಕೊಳ್ಳಲಾಯಿತು. ಹೆಚ್ಚುವರಿಯಾಗಿ, 346,980 ಬದುಕಿನ ಅಗತ್ಯ ವಸ್ತುಗಳು (ಟೂತ್‌ಪೇಸ್ಟ್, ಸಾಬೂನು, ಒರೆಸುವ ಬಟ್ಟೆಗಳು ಮತ್ತು ಮಕ್ಕಳಿಗಾಗಿ ಗೊಂಬೆಗಳು ಇತ್ಯಾದಿ) ಹಾಗೂ 205,360 ಶುಚಿಗೊಳಿಸುವ ಸಾಮಾಗ್ರಿಗಳು (ಪೊರಕೆಗಳು, ಧೂಳು ಜಾಡುಗಳು ಮತ್ತು ಬ್ಲೀಚ್) ಹಂಚಲ್ಪಟ್ಟವು. ಚಂಡಮಾರುತಕ್ಕೆ ತುತ್ತಾದವರಿಗಾಗಿ ಮತ್ತು ಕಾರ್ಮಿಕರನ್ನು ರಕ್ಷಿಸುವುದಕ್ಕಾಗಿ ಸಂಸ್ಥೆಗಳು 68 ದಶಲಕ್ಷದಷ್ಟು ತಿಂಡಿ ಮತ್ತು ಆಹಾರ ಪದಾರ್ಥಗಳನ್ನು ಒದಗಿಸಿತು. ರೆಡ್ ಕ್ರಾಸ್‌ನ ವಿಪತ್ತಿನ-ಆರೋಗ್ಯ ಸೇವೆಗಳು 596,810 ಮಂದಿಯನ್ನು ಹಾಗೂ ವಿಪತ್ತಿನ-ಮಾನಸಿಕ ಆರೋಗ್ಯ ಸೇವೆಗಳು 826,590 ಮಂದಿಯನ್ನು ತಲುಪಿದವು. ರೆಡ್ ಕ್ರಾಸ್‌ ತುರ್ತುಪರಿಸ್ಥಿತಿ ಹಣಕಾಸಿನ ನೆರವನ್ನು 1.4 ದಶಲಕ್ಷ ಕುಟುಂಬಗಳಿಗೆ ನೀಡಿತು. ಕತ್ರಿನಾ ಚಂಡಮಾರುತವು ಅಮೆರಿಕನ್ ರೆಡ್ ಕ್ರಾಸ್‌ ಅದರ "ಸೇಫ್ ಆಂಡ್ ವೆಲ್" ಕೌಟುಂಬಿಕ ವಿಭಾಗದ ವೆಬ್‌ಸೈಟ್‌ಅನ್ನು ಬಳಸಿದ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಮೊದಲ ನೈಸರ್ಗಿಕ ದುರ್ಘಟನೆಯಾಗಿದೆ.
ಗಲ್ಫ್ ಕರಾವಳಿಯಲ್ಲಿ ಕತ್ರಿನಾ ಅಪ್ಪಳಿಸಿದ ನಂತರ ವರ್ಷದಲ್ಲಿ, ಸ್ಯಾಲ್ವೇಶನ್ ಆರ್ಮಿಯು ಪ್ರತಿ ರಾಜ್ಯದಲ್ಲಿ 1.7 ದಶಲಕ್ಷಕ್ಕಿಂತಲೂ ಹೆಚ್ಚು ಜನರಿಗೆ ಸಹಾಯ ಮಾಡಲು ಸುಮಾರು $365 ದಶಲಕ್ಷಕ್ಕಿಂತಲೂ ಅಧಿಕ ಹಣವನ್ನು ಹಂಚಿತು. ಕತ್ರಿನಾ ಚಂಡಮಾರುತಕ್ಕೆ ಈ ಸಂಸ್ಥೆಯ ತಕ್ಷಣದ ಪ್ರತಿಕ್ರಿಯೆಯು, ನ್ಯೂ ಓರ್ಲಿಯನ್ಸ್‌ನಲ್ಲಿ ಮತ್ತು ಅದರ ಸುತ್ತಮುತ್ತದ ಪ್ರದೇಶಗಳಲ್ಲಿ ನೀಡಿದ 5.7 ದಶಲಕ್ಷಕ್ಕಿಂತಲೂ ಹೆಚ್ಚು ಬಿಸಿ ಆಹಾರಗಳನ್ನು ಹಾಗೂ 8.3 ದಶಲಕ್ಷದಷ್ಟು ಸ್ಯಾಂಡ್‌ವಿಚ್, ತಿಂಡಿ ಮತ್ತು ಪಾನೀಯಗಳನ್ನು ಒಳಗೊಂಡಿದೆ. ಇದರ ಹವ್ಯಾಸಿ ರೇಡಿಯೊ ಆಪರೇಟರ್‌ಗಳ SATERN ಜಾಲವು, 25,000ಕ್ಕಿಂತಲೂ ಹೆಚ್ಚು ಬದುಕುಳಿದವರನ್ನು ಪತ್ತೆಹಚ್ಚಲು ವಿಫಲವಾದ ಆಧುನಿಕ ಸಂವಹನ ವ್ಯವಸ್ಥೆಯುನ್ನು ಉತ್ತಮಗೊಳಿಸಿತು. ಸ್ಯಾಲ್ವೇಶನ್ ಆರ್ಮಿಯ ಗ್ರಾಮಾಂತರದ-ರಕ್ಷಣಾ ಸಲಹೆಗಾರರು 277,000 ಮಂದಿಯ ಭಾವನಾತ್ಮಕ ಮತ್ತು ಆಧ್ಯಾತ್ಮಿಕ ಅವಶ್ಯಕತೆಗಳನ್ನು ಪೂರೈಸಿದರು. ಸಂಪೂರ್ಣ ಕಾರ್ಯಾಚರಣೆಗಳ ಭಾಗವಾಗಿ, ಸ್ಯಾಲ್ವೇಶನ್ ಆರ್ಮಿಯ ಅಧಿಕಾರಿಗಳು, ಉದ್ಯೋಗಿಗಳು ಮತ್ತು ಸ್ವಯಂ ಸೇವಕರು ಸುಮಾರು 900,000 ಗಂಟೆಗಳಿಗಿಂತಲೂ ಹೆಚ್ಚಿನ ಕಾಲದ ಸೇವೆಯನ್ನು ಒದಗಿಸಿದರು.
ನ್ಯೂ ಓರ್ಲಿಯನ್ಸ್‌ ಪ್ರವಾಹ ತಡೆಗಳ ವಿಫಲತೆಯ ವಿಶ್ಲೇಷಣೆ
left|thumb|ಕತ್ರಿನಾ ಚಂಡಮಾರುತವು ಅಮೆರಿಕ ಸಂಯುಕ್ತ ಸಂಸ್ಥಾನದ ಗಲ್ಫ್ ಕರಾವಳಿಯಲ್ಲಿ ಭೂಕುಸಿತವನ್ನು ಉಂಟುಮಾಡುವ ಮೊದಲು NOAA WP-3D ಎಂಬ ಹರಿಕೇನ್ ಹಂಟರ್ ವಿಮಾನದಿಂದ ಆಗಸ್ಟ್‌ 28 2005ರಂದು ತೆಗೆಯಲ್ಪಟ್ಟ ಕತ್ರಿನಾ ಚಂಡಮಾರುತದ ಕೇಂದ್ರಬಿಂದುವಿನ ಚಿತ್ರ. 2007ರ ಜೂನ್‌ನಲ್ಲಿ ಅಮೆರಿಕ ಸೊಸೈಟಿ ಆಫ್ ಸಿವಿಲ್ ಎಂಜಿನಿಯರ್ಸ್‌‌ನಿಂದ ಪ್ರಕಟಗೊಂಡ ವರದಿಯೊಂದು, ನ್ಯೂ ಓರ್ಲಿಯನ್ಸ್‌ನಲ್ಲಿ ಸ್ಥಳೀಯವಾಗಿ ನಿರ್ಮಿಸಿದ ಮತ್ತು ಫೆಡರಲ್ ಹಣ ಸಹಾಯ ಒದಗಿಸಿದ ಪ್ರವಾಹ ತಡೆಗಳ ವಿಫಲತೆಗಳು ವ್ಯವಸ್ಥೆಯ ನ್ಯೂನ್ಯತೆಯ ಪರಿಣಾಮದಿಂದಾಗಿವೆ ಎಂದು ಹೇಳುತ್ತದೆ. ಪ್ರದೇಶದ ಪ್ರವಾಹ-ನಿಯಂತ್ರಣ ವ್ಯವಸ್ಥೆಯ ಯೋಜನೆ, ವಿನ್ಯಾಸ ಮತ್ತು ನಿರ್ಮಾಣಕ್ಕೆ ಜವಾಬ್ದಾರರಾಗಿರುವ ಫೆಡರಲ್ ಆದೇಶದಂತೆ ಕೆಲಸ ಮಾಡುವ US ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ ಸಾರ್ವಜನಿಕ ಸುರಕ್ಷತೆಯ ಬಗ್ಗೆ ಸಾಕಷ್ಟು ಗಮನ ಹರಿಸಲು ವಿಫಲವಾಯಿತು.
ಲೂಸಿಯಾನ ಸ್ಟೇಟ್ ಯ‌ೂನಿವರ್ಸಿಟಿಯ ತಂಡ ಮಿಸಿಸಿಪ್ಪಿ ರಿವರ್ ಗಲ್ಫ್ ಔಟ್ಲೆಟ್‌ (MRGO)ನ ಹೊಸ ಮಾದರಿ ಮತ್ತು ಕ್ಷೇತ್ರ ಅವಲೋಕನಗಳ ಪ್ರಕಾರ, 200-ಮೀಟರ್ ಅಗಲದ (660-ಅಡಿ-ಅಗಲದ) ಕಣಿವೆಯೊಂದನ್ನು ನ್ಯೂ ಓರ್ಲಿಯನ್ಸ್‌ನಿಂದ ಗಲ್ಫ್ ಆಫ್ ಮೆಕ್ಸಿಕೊಗೆ ಕಿರುದಾರಿಯನ್ನು ಒದಗಿಸುವುದಕ್ಕಾಗಿ ನಿರ್ಮಿಸಲಾಗಿತ್ತು. ಇದು ಚಂಡಮಾರುತದ ಉಲ್ಬಣವು ನಗರದೊಳಗೆ ಪ್ರವೇಶಿಸುವಾಗ ಉತ್ತಮ ಮಾರ್ಗವಾಯಿತು ಹಾಗೂ ಅದನ್ನು 20%ನಷ್ಟು ಹೆಚ್ಚು ಮಾಡಿ, 100%-200%ನಷ್ಟು ವೇಗಗೊಳಿಸಿತು. ಅತಿ ಹೆಚ್ಚು ಹಾನಿಗೊಳಗಾದ ಪ್ರದೇಶಗಳಲ್ಲಿ ಒಂದಾದ ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌, MRGOದ ದಕ್ಷಿಣದಲ್ಲಿದೆ. ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ ಈ ಕಾರಣತ್ವವನ್ನು ಅಲ್ಲಗಳೆದು, ಕತ್ರಿನಾವು MRGOದ ಕೊಡುಗೆಯ ಪರಿಣಾಮವಿದ್ದರೂ ಅಥವಾ ಇಲ್ಲದಿದ್ದರೂ ಪ್ರವಾಹ-ತಡೆಗಳನ್ನು ಧ್ವಂಸಮಾಡುತ್ತಿತ್ತು ಎಂದು ಸಮರ್ಥಿಸಿಕೊಂಡಿದೆ. ಚಂಡಮಾರುತದ ಉಲ್ಬಣದಿಂದಾಗಿ ಪಶ್ಚಿಮದಿಂದ ಹರಿದ ನೀರಿನ ಪ್ರವಾಹವು MRGOಗೆ ಲಂಬವಾಗಿತ್ತು. ಆದ್ದರಿಂದ ಈ ಕಣಿವೆಯ ಪರಿಣಾಮವು ಅಷ್ಟೊಂದು ಗಮನಾರ್ಹವಾದುದಲ್ಲ.
ಪ್ರವಾಹ ತಡೆಗಳಲ್ಲಿ ಬಿರುಕು ಸಂಭವಿಸಿದುದರ ಬಗ್ಗೆ ನಿವಾಸಿಗರು ಮಾಡಿದ ವಾದವು ಇನ್ನೂ ಮುಂದುವರೆಯುತ್ತಿದೆ. ಪ್ರವಾಹ ತಡೆಗಳು ಛಿದ್ರವಾಗುವಾಗ ಭಾರಿ ಸ್ಫೋಟವಾಗಿತ್ತು ಹಾಗೂ ಚಲಿಸುತ್ತಿರುವ ಬೆಳಕು ಮತ್ತು ಹೆಲಿಕಾಪ್ಟರ್‌ಗಳು ಕಂಡುಬಂದವು ಎಂದು ಪ್ರತ್ಯಕ್ಷದರ್ಶಿಗಳು ವರದಿ ಮಾಡಿದ್ದಾರೆ.  ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ ಪ್ರವಾಹ ತಡೆಗಳನ್ನು ಮುರಿದಿರುವುದು ಇದು ಮೊದಲ ಬಾರಿಯಲ್ಲ. ಪ್ರವಾಹ ತಡೆಯನ್ನು ನ್ಯೂ ಓರ್ಲಿಯನ್ಸ್‌ನ ದಕ್ಷಿಣದಲ್ಲಿ ಛೇದಿಸಿ, ಪ್ರವಾಹದ ನೀರು ಗಲ್ಫ್ ಆಫ್ ಮೆಕ್ಸಿಕೊಗೆ ಹರಿಯುವಂತೆ ದಿಕ್ಕು ಬದಲಾಯಿಸಿದ 1927ರ ಪ್ರವಾಹಕ್ಕೆ ಅನೇಕ ಉಲ್ಲೇಖಗಳನ್ನು ನೀಡಲಾಗಿದೆ. ಇತ್ತೀಚೆಗೆ, U.S. ಫಿಶ್ ಆಂಡ್ ವೈಲ್ಡ್‌ಲೈಫ್ ಸರ್ವಿಸ್ ಮತ್ತು ನೇಚರ್ ಕನ್ಸರ್ವೆನ್ಸಿ, ಫ್ಲಡ್‌ಪ್ಲೇನ್-ಪುನಃಸಂಪರ್ಕಿಸುವ ಯೋಜನೆಯೊಂದನ್ನು ಅಭಿವೃದ್ಧಿಪಡಿಸಿದವು. ಈ ಯೋಜನೆಯು ಕ್ವೇಚಿಟಾ ನದಿಯನ್ನು ಅದರ ಫ್ಲಡ್‌ಪ್ಲೇನ್ (ನದಿಯ ಪಕ್ಕದ ತಗ್ಗಾದ ಪ್ರದೇಶ) ಮತ್ತು ಗಲ್ಫ್ ಆಫ್ ಮೆಕ್ಸಿಕೊ ಒಂದಿಗೆ ಸಂಪರ್ಕಿಸುತ್ತದೆ. 1990ರ ಆರಂಭದಲ್ಲಿ ನಡೆದ ಘಟನೆಯಲ್ಲಿ ಪ್ರವಾಹ ತಡೆಯಲ್ಲಿನ ಬಿರುಕೊಂದು ಆರು ಇಂಚಿನಷ್ಟು ನೀರು ಹರಿದು ಹೋಗುವಂತೆ ಮಾಡಿತು. ಎರಡೂ ಸಂದರ್ಭಗಳು, ನದಿಯನ್ನು ಸಹಜವಾಗಿ ಹರಿಯುವಂತೆ ಬಿಡುವುದರಿಂದ ಅನೇಕ ಪ್ರಯೋಜನಗಳಿವೆ ಎಂಬುದನ್ನು ತೋರಿಸುತ್ತವೆ.
2006ರ ಎಪ್ರಿಲ್ 5ರಲ್ಲಿ, ಸ್ವತಂತ್ರ ತನಿಖೆದಾರರು ಪ್ರವಾಹ ತಡೆಗಳ ವಿಫಲತೆಗಳು ಉದ್ದೇಶಿತ ವಿನ್ಯಾಸ ಸಾಮರ್ಥ್ಯವನ್ನು ಮೀರಿ ನೈಸರ್ಗಿಕ ಬಲಗಳಿಂದ ಉಂಟಾದುದಲ್ಲ ಎಂಬುದನ್ನು ಕಂಡುಹಿಡಿದ ಕೆಲವು ತಿಂಗಳ ನಂತರ ಲಿಯುಟೆನೆಂಟ್ ಜನರಲ್‌ ಕಾರ್ಲ್ ಸ್ಟ್ರಾಕ್, ಯುನೈಟೆಡ್ ಸ್ಟೇಟ್ಸ್ ಸೆನೆಟ್ ಸಬ್‌ಕಮಿಟಿ ಆನ್ ಎನರ್ಜಿ ಆಂಡ್ ವಾಟರ್‌ನಲ್ಲಿ ದೃಢವಾಗಿ ಹೀಗೆ ಹೇಳಿದನು - "ರಚನೆಗಳ ವಿನ್ಯಾಸದಲ್ಲಿ ತೊಂದರೆಯನ್ನು ಹೊಂದಿದ್ದೇವೆಂದು ಈಗ ನಾವು ನಿರ್ಣಯಕ್ಕೆ ಬಂದಿದ್ದೇವೆ". ಅವನು U.S. ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ 2005ರ ಆಗಸ್ಟ್‌ 29ಕ್ಕಿಂತ ಮೊದಲು ಈ ರೀತಿಯ ವಿಫಲತೆಯ ಬಗ್ಗೆ ತಿಳಿದಿರಲಿಲ್ಲ ಎಂದೂ ಒತ್ತಿ ಹೇಳಿದ್ದಾನೆ. ಆದರೆ ಈ ತಿಳಿದಿಲ್ಲವೆಂಬ ವಿವಾದವನ್ನು, ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌‌ನಿಂದ ಗೊತ್ತು ಮಾಡಲ್ಪಟ್ಟ ನ್ಯಾಷನಲ್ ಸೈನ್ಸ್ ಫೌಂಡೇಶನ್ ತನಿಖೆದಾರರು ಅಂತಹ ವಿಚ್ಛೇದನಗಳು I-ವಾಲ್ ವಿನ್ಯಾಸದಿಂದ ಸಂಭವಿಸುತ್ತವೆ ಎಂಬ ಕಾರ್ಪ್ಸ್‌ನ 1986ರ ಅಧ್ಯಯನವನ್ನು ಸೂಚಿಸುವ ಮ‌ೂಲಕ ಅಲ್ಲಗಳೆದರು.
ಕತ್ರಿನಾ ಚಂಡಮಾರುತ ಬಂದು ಹೋದ ನಂತರ ಹೆಚ್ಚಿನ ಪ್ರವಾಹ ತಡೆಗಳನ್ನು ಪುನಃನಿರ್ಮಿಸಲಾಯಿತು. ಅವುಗಳನ್ನು ಪುನಃರಚಿಸುವಾಗ, ಪ್ರವಾಹ ತಡೆಗಳನ್ನು ಆಧುನಿಕ ನಿರ್ಮಾಣ ಪ್ರಮಾಣಕದ ಮಟ್ಟಕ್ಕೆ ತರಲು ಮತ್ತು ಅವುಗಳ ಭದ್ರತೆಯನ್ನು ಖಚಿತಪಡಿಸಲು ಎಚ್ಚರಿಕೆಗಳನ್ನು ತೆಗೆದುಕೊಳ್ಳಲಾಯಿತು. ಉದಾಹರಣೆಗಾಗಿ, ಕಾರ್ಪ್ಸ್ ಆಫ್ ಇಂಜಿನಿಯರ್ಸ್ ಸಾಧ್ಯವಾದಲ್ಲೆಲ್ಲಾ I-ವಾಲ್‌ಗಳ ಬದಲಿಗೆ T-ವಾಲ್‌ಗಳನ್ನು ಬಳಸಿದರು. T-ವಾಲ್‌ಗಳು ಸಮಾನಾಂತರ ಕಾಂಕ್ರೀಟ್ ಆಧಾರವನ್ನು ಹೊಂದಿರುತ್ತವೆ. ಇದು ಪ್ರವಾಹ ತಡೆಗಳ ಕೆಳಗೆ ಉಂಟಾಗುವ ಮಣ್ಣಿನ ಕೊರೆತದ ವಿರುದ್ಧ ರಕ್ಷಣೆಯನ್ನು ಒದಗಿಸುತ್ತವೆ.
ಉಳಿದ ಪ್ರವಾಹ ತಡೆಗಳ ಸುಧಾರಣೆಗಳಿಗೆ ಬಂಡವಾಳ ಒದಗಿಸುವ ಬಗ್ಗೆಯ‌ೂ ಅನೇಕ ಕಾದಾಟಗಳು ನಡೆದವು. 2008ರ ಫೆಬ್ರವರಿಯಲ್ಲಿ, ಬುಶ್ ಆಡಳಿತವು ಲೂಸಿಯಾನ ರಾಜ್ಯಕ್ಕೆ $7.2 ಶತಕೋಟಿ ಬಂಡವಾಳದ ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌‌ನ ಪ್ರವಾಹ ತಡೆ ನಿರ್ಮಾಣ ಕಾರ್ಯಕ್ಕೆ ಸುಮಾರು $1.5 ಶತಕೋಟಿಯನ್ನು ಪಾವತಿಸುವಂತೆ ಕೇಳಿಕೊಂಡಿತು. ಇದರಿಂದ ಅನೇಕ ಲೂಸಿಯಾನ ಮುಖಂಡರು ಕೋಪಗೊಂಡರು.
2008ರ ಮೇ 2ರಲ್ಲಿ, ಲೂಸಿಯಾನ ಗವರ್ನರ್ ಬಾಬಿ ಜಿಂದಾಲ್ ನ್ಯಾಷನಲ್ ಪ್ರೆಸ್ ಕ್ಲಬ್‌ನಲ್ಲಿ, ಲೂಸಿಯಾನದ ಪ್ರವಾಹ ತಡೆಗಳ ಕಾರ್ಯವನ್ನು ಸಂಪೂರ್ಣಗೊಳಿಸಲು ಅಧ್ಯಕ್ಷ ಬುಶ್ ಹಣವನ್ನು ಬಿಡುಗಡೆಗೊಳಿಸಬೇಕೆಂದು ಕೇಳಿಕೊಂಡನು. ಬುಶ್ ಪ್ರವಾಹ ತಡೆಗಳ ನಿರ್ಮಾಣಕ್ಕೆ ಹಣ ಒದಗಿಸುವುದನ್ನು ಅವನ 2009ರ ಬಡ್ಜೆಟ್‌ನಲ್ಲಿ ಸೇರಿಸುವುದಾಗಿ ಭರವಸೆ ನೀಡಿದನು. ಆದರೆ ಆ ವಿಷಯವನ್ನು ಆಪತ್ಕಾಲದಲ್ಲಿ ಮಂಡನೆಯಾಗುವ ವಾರ್ ಬಿಲ್‌ನಲ್ಲಿ ಸೇರಿಸುವುದಿಲ್ಲವೆಂದು ನಿರಾಕರಿಸಿದನು.
ಮಾಧ್ಯಮಗಳ ಪಾತ್ರ ತೊಡಗುವಿಕೆ
thumb|ಗೆರಾಲ್ಡೊ ರಿವರಾ ನ್ಯೂ ಓರ್ಲಿಯನ್ಸ್‌ ಕನ್ವೆನ್ಶನ್ ಸೆಂಟರ್‌ನಿಂದ 2005ರ ಸೆಪ್ಟೆಂಬರ್‌ 2ರಂದು ವರದಿ ಮಾಡುತ್ತಿರುವುದು. ಕತ್ರಿನಾ ಚಂಡಮಾರುತದ ಪರಿಣಾಮದ ಬಗ್ಗೆ ವರದಿ ಮಾಡಿದ ಸುದ್ದಿ ಮಾಧ್ಯಮಗಳ ಹೆಚ್ಚಿನ ಪ್ರತಿನಿಧಿಗಳು, ಬರಿಯ ವರದಿ ಮಾಡುವ ಬದಲಿಗೆ ವಿಕಾಸಗೊಳ್ಳುತ್ತಿದ್ದ ಘಟನೆಗಳಲ್ಲಿ ನೇರವಾಗಿ ಪಾಲ್ಗೊಂಡರು. ಭೂ-ಆಧಾರಿತ ಮತ್ತು ಸೆಲ್ಯುಲಾರ್ ದೂರವಾಣಿ ವ್ಯವಸ್ಥೆಗಳಂತಹ ಹೆಚ್ಚಿನ ಸಂಪರ್ಕ ವ್ಯವಸ್ಥೆಯು ಹಾನಿಗೊಳಗಾದುದರಿಂದ, ಅನೇಕ ಸಂದರ್ಭಗಳಲ್ಲಿ ಹೊರಾಂಗಣ ವರದಿಗಾರರು ಚಂಡಮಾರುತಕ್ಕೆ ತುತ್ತಾದವರು ಮತ್ತು ಸಂಸ್ಥೆಗಳ ನಡುವಿನ ಮಾಹಿತಿ ರವಾನೆಯ ಮಾರ್ಗವಾದರು.
ಸ್ಥಳೀಯ ಮತ್ತು ಜಾಲ ಸುದ್ದಿ ಪ್ರಸಾರವನ್ನು ಹಾಗೂ ಇಂಟರ್ನೆಟ್ ಸೈಟ್‌ಗಳನ್ನು ನಡೆಸುತ್ತಿದ್ದ ಸಂಸ್ಥೆಗಳು ಈ ವರದಿಗಳ ಆಧಾರದಲ್ಲಿ ರಕ್ಷಣಾ ಕಾರ್ಯಾಚರಣೆಗಳಲ್ಲಿ ಭಾಗಿಯಾಗಲು ಪ್ರಯತ್ನಿಸಿದವು. ಒಂದು ಉದಾಹರಣೆ - ಫಾಕ್ಸ್ ನ್ಯೂಸ್‌ನ ಗೆರಾಲ್ಡೊ ರಿವರಾ, ಅರ್ನೆಸ್ಟ್ N. ಮೋರಿಯಲ್ ಕನ್ವೆನ್ಶನ್ ಸೆಂಟರ್‌‌ನಲ್ಲಿ ಉಳಿದುಕೊಂಡಿದ್ದ ಸಾವಿರಾರು ಸ್ಥಳಾಂತರಿತರಿಗೆ ಸಹಾಯವನ್ನು ಒದಗಿಸಲು ಅಥವಾ ಅವರನ್ನು ಬೇರೆಡೆಗೆ ಸ್ಥಳಾಂತರಿಸಲು ಕಂಬನಿಗರೆಯುತ್ತಾ ಬೇಡಿಕೊಂಡನು.
ಚಂಡಮಾರುತವು ಇಂಟರ್ನೆಟ್ ಸೈಟ್‌‌ಗಳ, ವಿಶೇಷವಾಗಿ ಬ್ಲಾಗ್ ಬರೆಯುವುದು ಮತ್ತು ಸ್ಥಳೀಯ ಪತ್ರಿಕೋದ್ಯಮದ, ಪಾತ್ರವನ್ನು ಪರಿಣಾಮಕಾರಿಯಾಗಿ ಹೆಚ್ಚಿಸಿತು. ಒಂದು ಉದಾಹರಣೆಯೆಂದರೆ NOLA.com ನ ಕಾರ್ಯಾಚರಣೆ. NOLA.com ನ್ಯೂ ಓರ್ಲಿಯನ್ಸ್‌ನ ಟೈಮ್ಸ್-ಪಿಕ್ಯಾಯುನ್ ‌ನ ವೆಬ್ ಅಂಗಸಂಸ್ಥೆಯಾಗಿದೆ. ಇದು ಪ್ರಮುಖ ಸುದ್ದಿಗಳಿಗಾಗಿ ಪುಲಿಟ್ಜರ್ ಪ್ರಶಸ್ತಿ ಯನ್ನು ಪಡೆಯಿತು ಹಾಗೂ ಸಾರ್ವಜನಿಕ ಸೇವೆಗಾಗಿ ಪುಲಿಟ್ಜರ್ ಪ್ರಶಸ್ತಿಯನ್ನು ಬಿಲೋಕ್ಸಿ-ಆಧಾರಿತ ಸನ್ ಹೆರಾಲ್ಡ್‌ ಒಂದಿಗೆ ಹಂಚಿಕೊಂಡಿತು. ವೃತ್ತ ಪತ್ರಿಕೆಗಳು ಮುದ್ರಣ ಯಂತ್ರಗಳನ್ನು ಕಳೆದುಕೊಂಡಿದರಿಂದ ಮತ್ತು ಅವುಗಳ ಕಛೇರಿಗಳು ಆಗಸ್ಟ್‌ 30ರಲ್ಲಿ ಸಂಪೂರ್ಣವಾಗಿ ನೀರಿನಿಂದ ಆವೃತವಾದುದಕ್ಕಾಗಿ ಸ್ಥಳಾಂತರಿಸಲ್ಪಟ್ಟಿದರಿಂದ, ಅವುಗಳ ವರದಿಯನ್ನು NOLAನ ಬ್ಲಾಗ್‌ಗಳಲ್ಲಿ ಮಾತ್ರ ಪ್ರಕಟಿಸಲಾಯಿತು. ರಕ್ಷಣೆಗಾಗಿ ವಿನಂತಿಸಿಕೊಂಡ ಸಾವಿರಾರು ಮಂದಿಯ ಬೇಡಿಕೆಗಳನ್ನು ಸ್ವೀಕರಿಸಿ ಬ್ಲಾಗ್ ಮತ್ತು ಫೋರಮ್‌ಗಳಲ್ಲಿ ಪ್ರಕಟಿಸಿದರಿಂದ ಈ ಸೈಟ್ ಸ್ಥಳೀಯ ಮಾಧ್ಯಮಗಳ ಸುದ್ಧಿಗಾಗಿ ಅಂತಾರಾಷ್ಟ್ರೀಯ ಕೇಂದ್ರೀಕೃತ ಬಿಂದುವಾಯಿತು ಹಾಗೂ ರಕ್ಷಿಸುವ ಕಾರ್ಯಾಚರಣೆಗಳಿಗೆ ಮತ್ತು ನಂತರ ಚದುರಿಹೋದ ನಿವಾಸಿಗರನ್ನು ಮತ್ತೆ ಒಂದುಗೂಡಿಸಲು ಜೀವಧಾರಕ ಕೊಂಡಿ ಆಯಿತು. NOLA ರಕ್ಷಣಾ ಕಾರ್ಯಚರಣೆಗಳಲ್ಲಿ ವರ್ತಮಾನ ರವಾನಿಸುತ್ತಿದ್ದ ಕೋಸ್ಟ್ ಗಾರ್ಡ್‌ನ ಕಾರ್ಯಕರ್ತರ ಹಲವಾರು ರಕ್ಷಣಾ ತಂಡಗಳಿಂದ ನಿಯಂತ್ರಿಸಲ್ಪಡುತ್ತಿತ್ತು. ಹೆಚ್ಚಿನ ವರ್ತಮಾನಗಳನ್ನು ಚಂಡಮಾರುತದ ದಾಳಿಗೆ ಸಿಕ್ಕಿಬಿದ್ದವರಿಂದ ಪಡೆಯಲಾಗುತ್ತಿತ್ತು. ಅವರು ಸೆಲ್ ಫೋನ್‌ಗಳ SMSಗಳ ಮ‌ೂಲಕ ಪ್ರದೇಶದಿಂದ ಹೊರಗಿದ್ದ ಸ್ನೇಹಿತರಿಗೆ ಮತ್ತು ಸಂಬಂಧಿಗಳಿಗೆ, ನಂತರ ಆ ಮಾಹಿತಿಯನ್ನು NOLA.comಗೆ ಕಳುಹಿಸುತ್ತಿದ್ದರು. ಚಂಡಮಾರುತಕ್ಕೊಳಗಾದವರಿಗೆ ಸಹಕರಿಸುವ ಪ್ರತಿಕ್ರಿಯೆಯಾಗಿ ಸ್ಥಳೀಯ ಪತ್ರಿಕೋದ್ಯಮಗಳ ಒಂದುಗೂಡುವಿಕೆ, ಬಳಕೆದಾರರ ಫೋಟೋಗಳು ಮತ್ತು ಇಂಟರ್ನೆಟ್ ಸೈಟ್‌ನ ಬಳಕೆಯು ಅಂತಾರಾಷ್ಟ್ರೀಯ ಗಮನವನ್ನು ಸೆಳೆಯಿತು ಹಾಗೂ ಅದನ್ನು ಪತ್ರಿಕೋದ್ಯಮದಲ್ಲಿ ಪರ್ವಕಾಲವೆಂದು ಕರೆಯಲಾಯಿತು. ಈ ಆನ್‌ಲೈನ್-ಮಾತ್ರ ಕಾರ್ಯಾಚರಣೆಗಳು ಹುಟ್ಟಿಕೊಂಡಾಗ, ಪುಲಿಟ್ಜರ್ ಕಮಿಟಿಯು ಮೊದಲ ಬಾರಿಗೆ ಅದರ ಎಲ್ಲಾ ತೀವ್ರತೆಗಳನ್ನು ಆನ್‌ಲೈನ್ ನಮ‌ೂದುಗಳಿಗಾಗಿ ತೆರೆಯಿತು.
AM ರೇಡಿಯೊ ಸುದ್ದಿಗಾಗಿ ಇತರ ಯಾವುದೇ ಮ‌ೂಲಗಳನ್ನು ಹೊಂದಿರದ ಸಾವಿರಾರು ಮಂದಿಗೆ ಬಹಳ ಪ್ರಯೋಜನವನ್ನುಂಟುಮಾಡಿತು. AM ರೇಡಿಯೊ ಚಂಡಮಾರುತಕ್ಕೆ ತುತ್ತಾದವರಿಗೆ ಸಹಾಯ ಒದಗಿಸುವುದಕ್ಕೆ ಸಂಬಂಧಿಸಿದಂತೆ ತುರ್ತು ಮಾಹಿತಿಯನ್ನು ಒದಗಿಸಿತು. ಕತ್ರಿನಾ ಚಂಡಮಾರುತ ಅಪ್ಪಳಿಸಿದ ನಂತರ, ಆ ಪ್ರದೇಶದಲ್ಲಿ ರೇಡಿಯೊದಲ್ಲಿ ಪ್ರಸಾರವಾಗುತ್ತ ಉಳಿದ ಕೆಲವು ರೇಡಿಯೊ ಸ್ಟೇಷನ್‌ಗಳಲ್ಲಿ WWL-AM ರೇಡಿಯೊ ಸ್ಟೇಷನ್‌ (ನ್ಯೂ ಓರ್ಲಿಯನ್ಸ್‌) ಒಂದಾಗಿದೆ. 870 kHz ಕಂಪನವು ಸ್ಪಷ್ಟ ತರಂಗ ಪಟ್ಟಿಯ ಉತ್ತಮ ಸಾಮರ್ಥ್ಯದ ಹೆಸರನ್ನು ಹೊಂದಿದೆ ಹಾಗೂ ಇದರ ರಾತ್ರಿಯ ಪ್ರಸಾರವು 500 mi ದೂರದ ಪ್ರದೇಶಗಳಿಗೂ ಲಭ್ಯವಾಗುತ್ತದೆ. ಪ್ರಸಾರಕರು ಚಂಡಮಾರುತವು ಅವರ ಟ್ರಾನ್ಸ್‌ಮಿಟರ್ ಟವರ್ಅನ್ನು ಹಾನಿಗೊಳಿಸಿದ ನಂತರ ಸುಧಾರಿತ ಸ್ಟುಡಿಯೊ ಸೌಕರ್ಯಗಳಿಂದ ಪ್ರಸಾರ ಮಾಡುವುದನ್ನು ಮುಂದುವರಿಸಿದರು.
ಹೆಚ್ಚಿನ ಪ್ರದೇಶ-ರೇಡಿಯೊ ಸ್ಟೇಷನ್‌ಗಳು ಪ್ರಸಾರ ಮಾಡದಿದ್ದ ಅನೇಕ ವಾರಗಳ ಅವಧಿಯಲ್ಲಿ, WWL-AM ನ ತುರ್ತು ಪ್ರಸಾರವು ಇತರ ಪ್ರದೇಶ-ರೇಡಿಯೊ ಸ್ಟೇಷನ್‌ಗಳ ಕಂಪನಗಳಲ್ಲಿ ಸಹಪ್ರಸಾರ ಮಾಡಿತು. ಈ ತುರ್ತು ಸೇವೆಯನ್ನು "ದ ಯುನೈಟೆಡ್ ರೇಡಿಯೊ ಬ್ರಾಡ್‌ಕಾಸ್ಟರ್ಸ್ ಆಫ್ ನ್ಯೂ ಓರ್ಲಿಯನ್ಸ್‌" ಎಂದು ಕರೆಯಲಾಯಿತು. ರೇಡಿಯೊ ಸ್ವಯಂಸೇವಕ ಸೇವೆಗಳನ್ನು ರೆಡ್ ಕ್ರಾಸ್‌ ಮತ್ತು ಸರಕಾರಿ ಸಂಸ್ಥೆಗಳಿಗೆ ಲಭ್ಯವಾಗುವಂತೆ ಮಾಡಿದ, ಚಂಡಮಾರುತದ ಪ್ರಭಾವಕ್ಕೆ ಒಳಗಾದ ಪ್ರದೇಶಗಳಲ್ಲಿ ತುರ್ತು ರೇಡಿಯೊ ಕಾರ್ಯಕರ್ತರನ್ನು ತಲುಪಲು, WWL-AM ವರ್ಲ್ಡ್ ಹಾರ್ವೆಸ್ಟ್ ರೇಡಿಯೊ ಇಂಟರ್‌ನ್ಯಾಷನಲ್‌ನಿಂದ ನಡೆಸಲ್ಪಡುತ್ತಿದ್ದ ಹೃಸ್ವ ತರಂಗ ರೇಡಿಯೊ ಸ್ಟೇಷನ್ WHRIಯಲ್ಲಿ ಸಹಪ್ರಸಾರ ಮಾಡಿತು. ಸೆಲ್ಯುಲಾರ್ ಫೋನ್ ಆಂಟೆನಾ ಜಾಲವು ತೀವ್ರವಾಗಿ ಹಾನಿಗೊಳಗಾಗಿತ್ತು ಮತ್ತು ಅನೇಕ ತಿಂಗಳ ಕಾಲ ಸಂಪೂರ್ಣವಾಗಿ ನಿಷ್ಕ್ರಿಯವಾಗಿತ್ತು.
U.S. ಮಿಲಿಟರಿ ಮತ್ತು ರಕ್ಷಣಾ ಸೇವೆಗಳು ನಗರದಾದ್ಯಂತ ನಿಯಂತ್ರಣವನ್ನು ಸ್ವಾಧೀನ ಪಡಿಸಿಕೊಂಡಂತೆ, ಮಾಧ್ಯಮಗಳ ಚಟುವಟಿಕೆಗೆ ನಿರ್ಬಂಧಗಳನ್ನು ಹೇರಲಾಯಿತು. ಸೆಪ್ಟೆಂಬರ್ 9ರಲ್ಲಿ ಪರಿಹಾರ ಕಾರ್ಯದ ಮಿಲಿಟರಿ ಮುಖಂಡ, ವರದಿಗಾರರು ನ್ಯೂ ಓರ್ಲಿಯನ್ಸ್‌ನಲ್ಲಿನ ಶವಗಳನ್ನು ವಶಪಡಿಸಿಕೊಳ್ಳುವ ಕಾರ್ಯಾಚರಣೆಗಳಲ್ಲಿ "ಶೂನ್ಯ ಪ್ರವೇಶ"ವನ್ನು ಹೊಂದಿದ್ದಾರೆ ಎಂದು ಘೋಷಿಸಿದನು. ಈ ಘೋಷಣೆಯನ್ನು ಸಾರಿದ ಕೂಡಲೇ, CNN ಮೊಕದ್ದಮೆಯೊಂದನ್ನು ಹೂಡಿತು ಹಾಗೂ ನಿಷೇಧದ ವಿರುದ್ಧ ತಾತ್ಕಾಲಿಕವಾಗಿ ತಡೆಹಿಡಿಯುವ ಆದೇಶವನ್ನು ಪಡೆಯಿತು. ಮರುದಿನವೇ ಸರಕಾರವು ನಿಷೇಧವನ್ನು ಹಿಂತೆಗೆದುಕೊಂಡಿತು.
ಕತ್ರಿನಾ ಚಂಡಮಾರುತವು ಸ್ಪೈಕ್ ಲೀಯ ಚಿತ್ರ ವೆನ್ ದ ಲಿವೀಸ್ ಬ್ರೋಕ್‌ ಮತ್ತು ಡ್ಯಾರೆನ್ ಮಾರ್ಟಿನೆಜ್‌‌ನ ಚಿತ್ರ ಹೆಲ್ಪ್‌ ಅನ್ನೂ ಒಳಗೊಂಡಂತೆ ಅನೇಕ ಸಾಕ್ಷ್ಯಚಿತ್ರಗಳಿಗೆ ಮುಖ್ಯ ವಿಷಯವಾಯಿತು. ಫಾಕ್ಸ್ TV ಸರಣಿ ಹೌಸ್‌ನ ಒಂದು ಎಪಿಸೋಡ್ 2006ರ ಮೇ 16ರಂದು ಪ್ರಸಾರವಾಯಿತು. ಇದು ಪ್ರಮುಖ ವೈದ್ಯಕೀಯ ಕಥೆಯಲ್ಲಿ ಕತ್ರಿನಾ ಚಂಡಮಾರುತಕ್ಕೆ ತುತ್ತಾದ ಹರೆಯದ ವ್ಯಕ್ತಿಯ ಬಗ್ಗೆ ಹೇಳುತ್ತದೆ.
ಹಿಂತೆಗೆದುಕೊಳ್ಳುವಿಕೆ
ಗಲ್ಫ್ ಕರಾವಳಿಯಾದ್ಯಂತ ಅತಿ ಹೆಚ್ಚಿನ ಸಂಖ್ಯೆಯ ಜನರು ಮತ್ತು ಸಂಪತ್ತು ನಾಶಹೊಂದಿದರಿಂದ, ಕತ್ರಿನಾ ಹೆಸರನ್ನು 2006ರ ಎಪ್ರಿಲ್ 6ರಲ್ಲಿ U.S. ಸರಕಾರದ ಕೋರಿಕೆಯಂತೆ ವರ್ಲ್ಡ್ ಮೀಟಿಯರೊಲಾಜಿಕಲ್ ಆರ್ಗನೈಸೇಶನ್ ಅಧಿಕೃತವಾಗಿ ಹಿಂತೆಗೆದುಕೊಂಡಿತು. ಬದಲಿಗೆ ಇದನ್ನು ಅಟ್ಲಾಂಟಿಕ್‌ ಚಂಡಮಾರುತಗಳನ್ನು ಹೆಸರಿಸುವ ಪಟ್ಟಿಗಳ ಪಟ್ಟಿ IIIರಲ್ಲಿ ಕ್ಯಾಟಿಯಾ ಎಂಬುದಾಗಿ ಹೆಸರಿಸಲಾಯಿತು. ಇದನ್ನು 2011ರ ಅಟ್ಲಾಂಟಿಕ್‌ ಚಂಡಮಾರುತದ ಅವಧಿಯಲ್ಲಿ ಬಳಸಲಾಗುತ್ತದೆ.
ಪುನರ್ನಿರ್ಮಾಣ
ಲೂಸಿಯಾನದ ದಕ್ಷಿಣದ ಪ್ರತಿಯೊಂದು ಭಾಗದ ಪುನರ್ನಿರ್ಮಾಣ ಕಾರ್ಯವನ್ನು, ಪುನಃರಚಿಸಬೇಕಾಗಿಲ್ಲದ ಪ್ರದೇಶಗಳನ್ನು ಮತ್ತು ಕಟ್ಟಡಗಳನ್ನು ಉತ್ತಮಗೊಳಿಸಬೇಕಾದ ಪ್ರದೇಶಗಳನ್ನು ಗುರುತಿಸುವ ಆರ್ಮಿ ಕಾರ್ಪ್ಸ್ LACPR (ಲೂಸಿಯಾನ ಕೋಸ್ಟಲ್ ಪ್ರೊಟೆಕ್ಷನ್ ಆಂಡ್ ರಿಸ್ಟೊರೇಶನ್‌) ಫೈನಲ್ ಟೆಕ್ನಿಕಲ್ ರಿಪೋರ್ಟ್‌ನಲ್ಲಿ ಸೂಚಿಸಲಾಯಿತು.
ಟೆಕ್ನಿಕಲ್ ರಿಪೋರ್ಟ್ ಇವನ್ನು ಒಳಗೊಂಡಿರುತ್ತದೆ:
ಕಾರ್ಪ್ಸ್ ಆಫ್ ಎಂಜಿನಿಯರ್ಸ್ ಆ ವರದಿಯನ್ನು ಮಧ್ಯ-2009ರಲ್ಲಿ ಪರಿಶೀಲನೆ, ಯೋಜನೆ ಮತ್ತು ಪ್ರತಿಕ್ರಿಯೆಗಾಗಿ ಕಾಂಗ್ರೆಸ್‌ಗೆ ಸಲ್ಲಿಸಿತು.
ಹೊರಗಿನ ಕೊಂಡಿಗಳು
ದುರ್ಘಟನೆಯಿಂದ ಪುನಃಚೇತರಿಸಿಕೊಳ್ಳುವಿಕೆ: ಡಾಲರ್ಸ್ & ಸೆನ್ಸ್ ನಿಯತಕಾಲಿಕದ
ಚಿತ್ರಗಳು:
ವರ್ಗ:ಕತ್ರಿನಾ ಚಂಡಮಾರುತ ವರ್ಗ:ಆಗಿಹೋದ ಅಟ್ಲಾಂಟಿಕ್‌ ಚಂಡಮಾರುತಗಳು ವರ್ಗ:2005ರ ಅಟ್ಲಾಂಟಿಕ್‌ ಚಂಡಮಾರುತ ಅವಧಿ ವರ್ಗ:ತೀವ್ರತೆ 5 ಅಟ್ಲಾಂಟಿಕ್‌ ಚಂಡಮಾರುತಗಳು ವರ್ಗ:ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿ ನಿರ್ಣಾಯಕರು ವರ್ಗ:ಜಾರ್ಜ್ W. ಬುಶ್‌ ಆಡಳಿತದ ವಿವಾದಗಳು
ಗೊಮ್ಮಟ ಗಿರಿ
ಗೊಮ್ಮಟ ಗಿರಿಯು ಅಥವಾ ಶ್ರವಣ ಗುಡ್ದವು ಮೈಸೂರಿನಿಂದ ಸುಮಾರು ೨೫ ಕಿ.ಮೀ ದೂರದಲ್ಲಿದೆ. ಇದು ಮೈಸೂರು ಜಿಲ್ಲೆ ಹುಣಸೂರು ತಾಲೂಕಿನ ಬಿಳಿಕೆರೆ ಹೋಬಳಿಯಲ್ಲಿದೆ. ಶ್ರವಣ ಗುಡ್ದವು ಸುಮಾರು ೨೦೦ ಅಡಿ ಎತ್ತರವಿದೆ ಹಾಗು ಬೃಹತ್ ಬಂಡೆಯ ಮೇಲೆ ಸುಮಾರು ೧೭ ಅಡಿ ಎತ್ತರದ ಏಕ ಶಿಲಾ ಗೊಮ್ಮಟ ಮೂರ್ತಿಯಿದೆ. ಈ ಗೊಮ್ಮಟನಿಗೆ ಪ್ರತಿ ವರ್ಷ ಮಸ್ತಕಾಭಿಷೇಕ ನಡೆಯುತ್ತ್ತದೆ. ಗೊಮ್ಮಟನ ದರ್ಶನ ಪಡೆಯಲು ಸುಮಾರು ೯೦ ಮೆಟ್ಟಿಲುಗಳನ್ನು ಹತ್ತಬೇಕು. ಶ್ರವಣ ಗುಡ್ದದ ತಪ್ಪಲಿನಲ್ಲಿ ೨೪ ಜೈನ ತೀರ್ಥಂಕರರ ಪುಟ್ಟ ಬಸದಿಗಳಿವೆ.
ಮೈಸೂರಿನಿಂದ ಹುಣಸೂರಿನ ಕಡೆ ಹೋಗುವಾಗ ಇಲವಾಲದ ನಂತರ ಬರುವ ಮನುಗನಹಳ್ಳಿ ಚೆಕ್ ಪೋಸ್ಟ್ ಬಳಿ ಬಲಕ್ಕೆ ತಿರುಗಿ ಬರಬೇಕು.
ವರ್ಗ:ಪ್ರವಾಸೋದ್ಯಮ ವರ್ಗ:ಮೈಸೂರು ಜಿಲ್ಲೆ
ಸೂಳೆಕೆರೆ (ಶಾಂತಿ ಸಾಗರ)
ಸೂಳೆಕೆರೆ ಇದು ಚನ್ನಗಿರಿ ತಾಲೂಕಿನಲ್ಲಿ ಚನ್ನಗಿರಿಯಿಂದ ದಾವಣಗೆರೆಗೆ ಹೋಗುವ ಮಾರ್ಗದಲ್ಲಿ ಸುಮಾರು ೧೮ ಕಿ.ಮೀ ದೂರದಲ್ಲಿರುವ ಒಂದು ಕೆರೆ. ಈ ಕೆರೆ ಶಾಂತಿ ಸಾಗರ ಎಂಬ ಮತ್ತೊಂದು ಹೆಸರಿನಿಂದಲೂ ಜನಪ್ರಿಯವಾಗಿದೆ. ೧೨ ನೇ ಶತಮಾನದಲ್ಲಿ ಕಟ್ಟಲಾದ, ಸುಮಾರು ೫೩೯.೧೬ ಚ.ಮೈಲಿ ವಿಸ್ತಾರವಿರುವ ಈ ಕೆರೆಯನ್ನು ಹರಿದ್ರಾವತಿ ನದಿಗೆ (ಹಿರೇ ಹಳ್ಳ) ಅಡ್ಡವಾಗಿ ಕಟ್ಟಲಾಗಿದೆ. ಈ ಕೆರೆಯು ಸುಮಾರು ೩೨ ಹಳ್ಳಿಗಳ ೨೮೭೬ ಹೆಕ್ಟೇರು ಜಾಗಕ್ಕೆ ನೀರುಣಿಸುತ್ತದೆ.
೧೨ ನೇ ಶತಮಾನದಲ್ಲಿ ಸ್ವರ್ಗಾವತಿ ಎಂಬ ಪಟ್ಟಣವಿತ್ತು (ಈಗಿನ ಕಗತೂರು ಎಂಬ ಗ್ರಾಮ). ಸ್ವರ್ಗಾವತಿ ಪಟ್ಟಣದ ದೊರೆ ವಿಕ್ರಮರಾಜನ ಮಗಳು ಶಾಂತವ್ವ ಎಂದು. ಅವಳು ಸಿದ್ದೇಶ್ವರ ಎಂಬ ಯುವಕನೊಂದಿಗೆ ಗಾಂಧರ್ವ ವಿವಾಹವಾಗುತ್ತಾಳೆ. ಇದನ್ನು ಒಪ್ಪದ ಪಟ್ಟಣದ ಜನರು ಅವಳನ್ನು ಸೂಳೆ ಎಂದು ಕರೆಯುತ್ತಾರೆ. ಆನಂತರ ಶಾಂತವ್ವನು ಗಂಡನ ಜೊತೆ ಸೇರಿ ದೊಡ್ಡದಾದ ಕೆರೆಯನ್ನು ಕಟ್ಟಿಸಿ, ತನಗೆ ಬಂದಿರುವ ಕಳಂಕ ಹೋಗಲಿ ಎಂದು ಕೆರೆಗೆ ಹಾರವಾಗುತ್ತಾಳೆ. ನಂತರ ಗಂಡನಾದ ಸಿದ್ದೇಶ್ವರನು ಹೆಂಡತಿಯ ಅಗಲಿಕೆಯನ್ನು ತಾಳಲಾರದೆ ಪಕ್ಕದಲ್ಲಿರುವ ಬೆಟ್ಟಕ್ಕೆ ಹೋಗಿ ಇಹ ಲೋಕವನ್ನು ತ್ಯಜಿಸುತ್ತಾನೆ. ಈ ಹಿನ್ನೆಲೆಯಲ್ಲಿ ಗುಡ್ದದ ಮೇಲೆ ಈಗಲೂ ಸಿದ್ದೇಶ್ವರ ದೇವಾಲಯವಿದೆ. ಇವರ ನೆನಪಿಗಾಗಿ ಪ್ರತಿ ವರ್ಷ ಸಿದ್ದೇಶ್ವರ ಜಾತ್ರೆ ನಡೆಯುತ್ತದೆ. ಶಾಂತವ್ವಳ ನೆನಪಿಗಾಗಿ ಪ್ರತಿ ವರ್ಷ ಜಾತ್ರೆಯ ದಿನ ಶಾಂತವ್ವಳ ತವರು ಮನೆ ಕಗತಲೂರು ಗ್ರಾಮದಲ್ಲಿನ ಇವರ ಮನೆಯಿಂದ ಮಡ್ಲಕ್ಕಿ ಹೋದ ನಂತರವೆ ರಥ ಯಾತ್ರೆಗೆ ಚಾಲನೆ ನೀಡುವುದು.
ವರ್ಗ:ಪ್ರವಾಸೋದ್ಯಮ ವರ್ಗ:ದಾವಣಗೆರೆ ಜಿಲ್ಲೆ ವರ್ಗ:ಚನ್ನಗಿರಿ ತಾಲೂಕಿನ ಪ್ರವಾಸಿ ತಾಣಗಳು
ರೈಫ್ ಬಾದಾವಿ
<div align="right" class="NavFrame collapsed" id="purl" style="float:right;  position: absolute;  top: -3em;  right:30px; width:auto; background:#eae9e9;"><div align="right" class="NavHead" id="4" style="float:right; font-size:85%; background:#dadadb; padding-right: 90px; color:#333333; white-space:nowrap;"> ಇಂಗ್ಲಿಷ್ ವಿಳಾಸ link=| ಸಹಾಯ  " Http://ta.wiktionary.org/wiki/Raif_Badawi " ಪುಟವನ್ನು ಮರುಸಂಪಾದಿಸಲಾಗಿದೆ ಬ್ಲಾಗರ್ ಮತ್ತು ಲೇಖಕ ಮತ್ತು ಭಿನ್ನಮತೀಯ ಸೌದಿ ಮೂಲಭೂತವಾದಿ ವಾದವನ್ನು ಸ್ವಾಮೀಮುಯಿರುರು ರೆಫ್ ಬೆದವಿ .ಮತಾನಾಂಡಾ ನಾಟ್ಟಟ್ಟಿಕೆನ್ನೆರಾಪಿಕ್ 2012 ರಲ್ಲಿ ನಡೆದ ಸೌದಿ ಆಡಳಿತ ಬಂಧಿಸಿದರು ಜೈಲಿನಲ್ಲಿ .2013 ಏಳು ವರ್ಷ ಶಿಕ್ಷೆ ಅಥವಾ 2014 ರಲ್ಲಿ ಜೈಲಿನಲ್ಲಿ 10 ವರ್ಷಗಳ ಪೆನಾಲ್ಟಿ 600 ಉದ್ಧಟತನಕ್ಕಾಗಿ, ಗಮನಸೆಳೆದಿದ್ದಾರೆ ದಯವಿಟ್ಟು ಮತ್ತೆ ಪ್ರಯತ್ನಿಸಿ ಹತ್ತು ಸಾವಿರ (ಅಥವಾ ಒಂದು ಮಿಲಿಯನ್), ಸೌದಿ ಸಚಿವಾಲಯ ಆ 1000 ಕೂಗು.
ಮೂಲ:
<references group="" responsive="">
ವರ್ಗ:Pages with unreviewed translations
ಭಾರತೀಯ ಸಂಸತ್ ದಾಳಿ- ೨೦೦೧
ದಾಳಿ
೧೩ ಡಿಸೆಂಬರ್ ೨೦೦೧ ರಂದು, ಐವರು ಭಯೋತ್ಪಾದಕರು ಗೃಹ ಸಚಿವಾಲಯ ಮತ್ತು ಸಂಸತ್ತಿನ ಲೇಬಲ್‌ಗಳನ್ನು ಹೊಂದಿರುವ ಕಾರಿನಲ್ಲಿ ಸಂಸತ್ ಭವನಕ್ಕೆ ನುಸುಳಿದರು. ಘಟನೆಯ ೪೦ ನಿಮಿಷಗಳ ಮೊದಲು ರಾಜ್ಯಸಭೆ ಮತ್ತು ಲೋಕಸಭೆ ಎರಡನ್ನೂ ಮುಂದೂಡಲಾಗಿತ್ತು. ಅನೇಕ ಸಂಸತ್ ಸದಸ್ಯರು (ಸಂಸದರು) ಮತ್ತು ಗೃಹ ಸಚಿವ ಎಲ್‌ಕೆ ಅಡ್ವಾಣಿ ಮತ್ತು ರಕ್ಷಣಾ ಖಾತೆ ರಾಜ್ಯ ಸಚಿವ ಹರಿನ್ ಪಾಠಕ್ ಅವರಂತಹ ಸರ್ಕಾರಿ ಅಧಿಕಾರಿಗಳು ದಾಳಿಯ ಸಮಯದಲ್ಲಿ ಇನ್ನೂ ಕಟ್ಟಡದಲ್ಲಿದ್ದರು ಎಂದು ನಂಬಲಾಗಿದೆ. ಈ ವೇಳೆ ಪ್ರಮುಖ ರಾಜಕಾರಣಿಗಳು ಸೇರಿದಂತೆ ೧೦೦ ಕ್ಕೂ ಹೆಚ್ಚು ಮಂದಿ ಸಂಸತ್ ಭವನದೊಳಗೆ ಇದ್ದರು. ಬಂದೂಕುಧಾರಿಗಳು ತಾವು ಓಡಿಸಿದ ಕಾರಿನ ಮೇಲೆ ನಕಲಿ ಗುರುತಿನ ಸ್ಟಿಕ್ಕರ್ ಅನ್ನು ಬಳಸಿದ್ದಾರೆ ಮತ್ತು ಸಂಸತ್ತಿನ ಸಂಕೀರ್ಣದ ಸುತ್ತಲೂ ನಿಯೋಜಿಸಲಾಗಿದ್ದ ಭದ್ರತೆಯನ್ನು ಸುಲಭವಾಗಿ ಉಲ್ಲಂಘಿಸಿದ್ದಾರೆ. ಉಗ್ರರು ಎಕೆ-೪೭ ರೈಫಲ್‌ಗಳು, ಗ್ರೆನೇಡ್ ಲಾಂಚರ್‌ಗಳು, ಪಿಸ್ತೂಲ್‌ಗಳು ಮತ್ತು ಗ್ರೆನೇಡ್‌ಗಳನ್ನು ಹೊತ್ತೊಯ್ದಿದ್ದಾರೆ.
ಬಂದೂಕುಧಾರಿಗಳು ತಮ್ಮ ವಾಹನವನ್ನು ಭಾರತದ ಉಪರಾಷ್ಟ್ರಪತಿ ಕ್ರಿಶನ್ ಕಾಂತ್ (ಆ ಸಮಯದಲ್ಲಿ ಕಟ್ಟಡದಲ್ಲಿದ್ದ) ಅವರ ಕಾರಿಗೆ ಚಲಾಯಿಸುತ್ತಾರೆ, ಅನಂತರ ಹೊರಬಂದು ಗುಂಡು ಹಾರಿಸಲು ಪ್ರಾರಂಭಿಸಿದರು. ಉಪರಾಷ್ಟ್ರಪತಿಯ ಗಾರ್ಡ್ ಮತ್ತು ಭದ್ರತಾ ಸಿಬ್ಬಂದಿ ಭಯೋತ್ಪಾದಕರ ಮೇಲೆ ಗುಂಡು ಹಾರಿಸಿದರು. ನಂತರ ಆವರಣದ ಗೇಟ್‌ಗಳನ್ನು ಮುಚ್ಚಲು ಪ್ರಾರಂಭಿಸಿದರು. ನವೆಂಬರ್ ೨೦೦೧ ರಲ್ಲಿ ಜಮ್ಮು ಮತ್ತು ಕಾಶ್ಮೀರದ ಶ್ರೀನಗರದ ವಿಧಾನಸಭೆಯಲ್ಲೂ ಕೂಡ ಮೇಲೆ ಇದೇ ರೀತಿಯ ದಾಳಿಯನ್ನು ನಡೆಸಲಾಯಿತು.ಅಲ್ಲಿ ಭಯೋತ್ಪಾದಕರು ೩೮ ಜನರನ್ನು ಕೊಂದರು.
ಬಂದೂಕುಧಾರಿಗಳು ಪಾಕಿಸ್ತಾನದಿಂದ ಸೂಚನೆಗಳನ್ನು ಪಡೆದಿದ್ದಾರೆ ಮತ್ತು ಪಾಕಿಸ್ತಾನದ ಇಂಟರ್-ಸರ್ವೀಸಸ್ ಇಂಟೆಲಿಜೆನ್ಸ್ (ಐಎಸ್ಐ) ಏಜೆನ್ಸಿಯ ಮಾರ್ಗದರ್ಶನದಲ್ಲಿ ಕಾರ್ಯಾಚರಣೆ ನಡೆಸಲಾಗಿದೆ ಎಂದು ದೆಹಲಿ ಪೊಲೀಸ್ ಅಧಿಕಾರಿಗಳು ತಿಳಿಸಿದ್ದಾರೆ. ಅವರ ಪುಸ್ತಕ ದಿ ಎಕ್ಸೈಲ್‌ ದಲ್ಲಿ: ದಿ ಫ್ಲೈಟ್ ಆಫ್ ಒಸಾಮಾ ಬಿನ್ ಲಾಡೆನ್, ಕ್ಯಾಥಿ ಸ್ಕಾಟ್-ಕ್ಲಾರ್ಕ್ ಮತ್ತು ಆಡ್ರಿಯನ್ ಲೆವಿ ಅವರು ಆಗಿನ ಸಿಐಎ ಸ್ಟೇಷನ್ ಮುಖ್ಯಸ್ಥ ರಾಬರ್ಟ್ ಗ್ರೆನಿಯರ್ ಮತ್ತು ರಾಯಭಾರಿ ವೆಂಡಿ ಚೇಂಬರ್ಲಿನ್ ಅವರು ಐಎಸ್‌ಐ ದಾಳಿಯನ್ನು ಅನುಮೋದಿಸಿದ್ದಾರೆ ಎಂದು ಶಂಕಿಸಿದ್ದಾರೆ. ಡ್ಯುರಾಂಡ್ ರೇಖೆಯಿಂದ ದೂರವಿರುವ ಅಲಿ ಜಾನ್ ಔರಕ್ಜೈನ ಆಜ್ಞೆಯು ಟೋರಾ ಬೋರಾ ಕದನದ ಸಮಯದಲ್ಲಿ ಒಸಾಮಾ ಬಿನ್ ಲಾಡೆನ್ ಪಾಕಿಸ್ತಾನಕ್ಕೆ ತಪ್ಪಿಸಿಕೊಳ್ಳಲು ಅವಕಾಶ ಮಾಡಿಕೊಟ್ಟಿತು.
ಸಾವುನೋವುಗಳು
ಕೇಂದ್ರೀಯ ಮೀಸಲು ಪೊಲೀಸ್ ಪಡೆಯ ಕಾನ್‌ಸ್ಟೆಬಲ್ ಕಮಲೇಶ್ ಕುಮಾರಿ ಅವರು ಭಯೋತ್ಪಾದಕರನ್ನು ಮೊದಲು ಪತ್ತೆ ಹಚ್ಚಿದರು ಮತ್ತು ಅವರು ಎಚ್ಚರಿಕೆಯನ್ನು ಎತ್ತುತ್ತಿದ್ದಂತೆ, ಭಯೋತ್ಪಾದಕರು ಗುಂಡುಗಳನ್ನು ಹಾರಿಸಿದರು. ಆಕೆ ಸ್ಥಳದಲ್ಲೇ ಸಾವನ್ನಪ್ಪಿದ್ದಾಳೆ. ಗುಂಡು ಹಾರಿಸಿದಾಗ ಒಬ್ಬ ಬಂದೂಕುಧಾರಿಯ ಆತ್ಮಹತ್ಯಾ ಉಡುಪು ಸ್ಫೋಟಿಸಿತು; ಇತರ ನಾಲ್ವರು ಬಂದೂಕುಧಾರಿಗಳು ಸಹ ಕೊಲ್ಲಲ್ಪಟ್ಟರು. ಸಚಿವರು ಮತ್ತು ಸಂಸದರು ಪ್ರಾಣಾಪಾಯದಿಂದ ಪಾರಾಗಿದ್ದಾರೆ. ಹತ್ಯೆಗೀಡಾದ ಒಟ್ಟು ಸಂಖ್ಯೆ ೯ ಮತ್ತು ದಾಳಿಯಲ್ಲಿ ಕನಿಷ್ಠ ೧೭ ಜನರು ಗಾಯಗೊಂಡಿದ್ದಾರೆ.
ವಿಚಾರಣೆ
ದಾಳಿಯು ವ್ಯಾಪಕವಾದ ತನಿಖೆಗಳನ್ನು ಪ್ರಚೋದಿಸಿತು, ಇದು ನಾಲ್ವರು ಆರೋಪಿಗಳಾದ ಮೊಹಮ್ಮದ್ ಅಫ್ಜಲ್ ಗುರು, ಶೌಕತ್ ಹುಸೇನ್ ಗುರು (ಅಫ್ಜಲ್ ಗುರುವಿನ ಸೋದರಸಂಬಂಧಿ) ಮತ್ತು ಎಸ್‌ಎಆರ್ ಗೀಲಾನಿ (ಸೈಯದ್ ಅಬ್ದುಲ್ ರಹಮಾನ್ ಗೀಲಾನಿ) ("ಗಿಲಾನಿ" ಎಂದು ಸಹ ಉಚ್ಚರಿಸಲಾಗುತ್ತದೆ) ಮತ್ತು ಶೌಕತ್ ಅವರ ಪತ್ನಿ ಅಫ್ಸಾನ್ ಗುರು (ಮದುವೆಗೆ ಮೊದಲು ನವಜೋತ್ ಸಂಧು) ಕೂಡ ಭಾಗಿಯಾಗಿದ್ದಾರೆ ಎಂದು ತಿಳಿದುಬಂದಿದೆ. ಇತರ ಕೆಲವು ಘೋಷಿತ ಅಪರಾಧಿಗಳು ಜೈಶ್-ಎ-ಮೊಹಮ್ಮದ್ ಎಂದು ಕರೆಯಲ್ಪಡುವ ನಿಷೇಧಿತ ಭಯೋತ್ಪಾದಕ ಸಂಘಟನೆಯ ನಾಯಕರು ಎಂದು ಹೇಳಲಾಗಿದೆ. ತನಿಖೆಯ ಮುಕ್ತಾಯದ ನಂತರ, ತನಿಖಾ ಸಂಸ್ಥೆಯು ಕ್ರಿಮಿನಲ್ ಪ್ರೊಸೀಜರ್ ಕೋಡ್, ೧೯೭೩ (ಭಾರತ) ಸೆಕ್ಷನ್ ೧೭೩ ರ ಅಡಿಯಲ್ಲಿ ನಾಲ್ವರು ಆರೋಪಿಗಳ ವಿರುದ್ಧ ೧೪ ಮೇ ೨೦೦೨ ರಂದು ವರದಿಯನ್ನು ಸಲ್ಲಿಸಿತು. ಭಾರತೀಯ ದಂಡ ಸಂಹಿತೆ (ಐಪಿಸಿ), ಭಯೋತ್ಪಾದನೆ ತಡೆ ಕಾಯಿದೆ, ೨೦೦೨ (ಪಿಓಟಿಎ), ಮತ್ತು ನಿಯೋಜಿತ ಸೆಷನ್ಸ್ ನ್ಯಾಯಾಲಯದಿಂದ ಸ್ಫೋಟಕ ವಸ್ತುಗಳ ಕಾಯಿದೆಯ ವಿವಿಧ ವಿಭಾಗಗಳ ಅಡಿಯಲ್ಲಿ ಆರೋಪಗಳನ್ನು ರೂಪಿಸಲಾಗಿದೆ.
ಗೊತ್ತುಪಡಿಸಿದ ವಿಶೇಷ ನ್ಯಾಯಾಲಯದ ಅಧ್ಯಕ್ಷತೆಯನ್ನು ಎಸ್.ಎನ್.ಧಿಂಗ್ರಾ ವಹಿಸಿದ್ದರು. ಆರೋಪಿಗಳನ್ನು ವಿಚಾರಣೆಗೆ ಒಳಪಡಿಸಲಾಯಿತು ಮತ್ತು ಸುಮಾರು ಆರು ತಿಂಗಳ ದಾಖಲೆಯ ಅವಧಿಯಲ್ಲಿ ವಿಚಾರಣೆಯನ್ನು ಮುಕ್ತಾಯಗೊಳಿಸಲಾಯಿತು. ಕಾನೂನು ಕ್ರಮಕ್ಕಾಗಿ ೮೦ ಸಾಕ್ಷಿಗಳನ್ನು ಮತ್ತು ಆರೋಪಿ ಎಸ್‌ಎಆರ್ ಗಿಲಾನಿ ಪರವಾಗಿ ೧೦ ಸಾಕ್ಷಿಗಳನ್ನು ವಿಚಾರಣೆ ನಡೆಸಲಾಯಿತು. ಸುಮಾರು ೩೦೦ ದಾಖಲೆಗಳನ್ನು ಪ್ರದರ್ಶಿಸಲಾಯಿತು. ಅಫ್ಜಲ್ ಗುರು, ಶೌಕತ್ ಹುಸೇನ್ ಮತ್ತು ಎಸ್‌ಎಆರ್ ಗೀಲಾನಿ ಅವರನ್ನು ಸೆಕ್ಷನ್ ೧೨೧, ೧೨೧ಎ, ೧೨೨, ಸೆಕ್ಷನ್ ೧೨೦ಬಿ ಅಡಿಯಲ್ಲಿ ಐಪಿಸಿಯ ಸೆಕ್ಷನ್ ೧೨೦ಬಿ, ಉಪ-ವಿಭಾಗಗಳು (೨), (೩) ಮತ್ತು (೫) ಮತ್ತು (೫) ಮತ್ತು (೩) ಮತ್ತು (೫) ಮತ್ತು (೩) ಸೆಕ್ಷನ್ ೩೦೨ ಮತ್ತು ೩೦೭ ರೊಂದಿಗೆ ಓದಿ ಸೆಕ್ಷನ್ ೩ ಮತ್ತು ಸೆಕ್ಷನ್ ೪(ಬಿ) ಪೋಟಾ ಮತ್ತು ಸೆಕ್ಷನ್ ೩ ಮತ್ತು ೪ ಸ್ಫೋಟಕ ವಸ್ತುಗಳ ಕಾಯಿದೆಗಳ ಅಡಿಯಲ್ಲಿ ಅವರ ಅಪರಾಧಗಳಿಗಾಗಿ ಗಿಲಾನಿ ಅವರನ್ನು ಶಿಕ್ಷೆಗೆ ಗುರಿಪಡಿಸಲಾಗಿದೆ. ೧ ಮತ್ತು ೨ ನೇ ಆರೋಪಿಗಳು ಪಿಓಟಿಎ ಸೆಕ್ಷನ್ ೩ (೪) ರ ಅಡಿಯಲ್ಲಿ ಶಿಕ್ಷೆಗೊಳಗಾದರು.
ಆರೋಪಿ ೪, ಅಂದರೆ ನವಜೋತ್ ಸಂಧು ಅಕಾ ಅಫ್ಸಾನ್, ಐಪಿಸಿ ಸೆಕ್ಷನ್ ೧೨೩ ರ ಅಡಿಯಲ್ಲಿ ಒಂದು ಆರೋಪವನ್ನು ಹೊರತುಪಡಿಸಿ ಎಲ್ಲಾ ಆರೋಪಗಳಿಂದ ಖುಲಾಸೆಗೊಂಡರು ಮತ್ತು ಐದು ವರ್ಷಗಳ ಕಠಿಣ ಜೈಲು ಶಿಕ್ಷೆ ಮತ್ತು ದಂಡವನ್ನು ಪಾವತಿಸಲು ಶಿಕ್ಷೆ ವಿಧಿಸಿದೆ. ಐಪಿಸಿ ಸೆಕ್ಷನ್ ೧೨೦ಬಿ ಮತ್ತು ಪೋಟಾದ ಸೆಕ್ಷನ್ ೩ (೨) ನೊಂದಿಗೆ ಓದಲಾದ ಸೆಕ್ಷನ್ ೩೦೨ ರ ಅಡಿಯಲ್ಲಿ ಅಪರಾಧಗಳಿಗಾಗಿ ಇತರ ಮೂವರು ಆರೋಪಿಗಳಿಗೆ ಮರಣದಂಡನೆ ವಿಧಿಸಲಾಯಿತು. ವಿವಿಧ ಮೊತ್ತದ ದಂಡದ ಜೊತೆಗೆ ಐಪಿಸಿ, ಪೋಟಾ ಮತ್ತು ಸ್ಫೋಟಕ ವಸ್ತುಗಳ ಕಾಯಿದೆಯ ನಿಬಂಧನೆಗಳ ಅಡಿಯಲ್ಲಿ ಅವರಿಗೆ ಎಂಟು ಆರೋಪಗಳ ಮೇಲೆ ಜೀವಾವಧಿ ಶಿಕ್ಷೆಯನ್ನು ವಿಧಿಸಲಾಯಿತು. ಇಬ್ಬರು ಆರೋಪಿಗಳಾದ ಅಫ್ಜಲ್ ಗುರು ಮತ್ತು ಶೌಕತ್ ಹುಸೇನ್ ಅವರ ವಶದಿಂದ ವಶಪಡಿಸಿಕೊಂಡ ಮಿಲಿಯನ್ ಭಾರತೀಯ ರೂಪಾಯಿ ಮೊತ್ತವನ್ನು ಪಿಓಟಿಎ ಸೆಕ್ಷನ್ ೬ ರ ಅಡಿಯಲ್ಲಿ ರಾಜ್ಯಕ್ಕೆ ಮುಟ್ಟುಗೋಲು ಹಾಕಿಕೊಳ್ಳಲಾಗಿದೆ.
ಶೌಕತ್ ಹುಸೇನ್ ಅವರ "ಉತ್ತಮ ನಡತೆ"ಯಿಂದಾಗಿ ಅವರ ನಿಗದಿತ ಬಿಡುಗಡೆಯ ದಿನಾಂಕಕ್ಕೆ ಒಂಬತ್ತು ತಿಂಗಳ ಮೊದಲು ಬಿಡುಗಡೆ ಮಾಡಲಾಯಿತು.
ಇಬ್ಬರು ದೆಹಲಿ ಪೊಲೀಸ್ ಅಧಿಕಾರಿಗಳಾದ ಎಸಿಪಿ ರಾಜ್ಬೀರ್ ಸಿಂಗ್ ಮತ್ತು ಮೋಹನ್ ಚಂದ್ ಶರ್ಮಾ ಅವರು ಪ್ರಕರಣದಲ್ಲಿ ಪ್ರಾಥಮಿಕ ಸಾಕ್ಷ್ಯವನ್ನು ಸಂಗ್ರಹಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. ಸಿಂಗ್ ನಂತರ ಆಸ್ತಿ ವ್ಯವಹಾರದ ಕುರಿತು ಸ್ನೇಹಿತನಿಂದ ಗುಂಡಿಕ್ಕಿ ಕೊಲ್ಲಲ್ಪಟ್ಟರು ಮತ್ತು ದೆಹಲಿಯಲ್ಲಿ ಭಯೋತ್ಪಾದಕರೊಂದಿಗಿನ ಬಾಟ್ಲಾ ಹೌಸ್ ಎನ್‌ಕೌಂಟರ್ ಸಮಯದಲ್ಲಿ ಶರ್ಮಾರವರು ಕೂಡ ಕೊಲ್ಲಲ್ಪಟ್ಟರು.
ಪ್ರತಿಕ್ರಿಯೆ
ಭಾರತ ಸರ್ಕಾರ ಆರಂಭದಲ್ಲಿ ಲಷ್ಕರ್-ಎ-ತೊಯ್ಬಾ ಮತ್ತು ಜೈಶ್-ಎ-ಮೊಹಮ್ಮದ್ ದಾಳಿಯಲ್ಲಿ ಭಾಗಿಯಾಗಿದೆ ಎಂದು ಆರೋಪಿಸಿತ್ತು. ಆದರೆ, ಲಷ್ಕರ್-ಎ-ತೊಯ್ಬಾ ಘಟನೆಯಲ್ಲಿ ಯಾವುದೇ ರೀತಿಯಲ್ಲಿ ಭಾಗಿಯಾಗಿಲ್ಲ. ನವೆಂಬರ್ ೨೦೦೨ ರಲ್ಲಿ, ನಾಲ್ಕು ಜೆಎಂ ಸದಸ್ಯರನ್ನು ಭಾರತೀಯ ಅಧಿಕಾರಿಗಳು ಬಂಧಿಸಿ ವಿಚಾರಣೆಗೆ ಒಳಪಡಿಸಿದರು. ಈ ಘಟನೆಯಲ್ಲಿ ನಾಲ್ವರೂ ವಿವಿಧ ಪಾತ್ರಗಳನ್ನು ನಿರ್ವಹಿಸಿದ ತಪ್ಪಿತಸ್ಥರೆಂದು ಕಂಡುಬಂದರೂ, ನಾಲ್ಕನೆಯವರು, ಶೌಕತ್ ಹುಸೇನ್ (ಆರೋಪಿಗಳಲ್ಲಿ ಒಬ್ಬರು) ಅವರ ಪತ್ನಿ ಅಫ್ಸಾನ್/ನವಜೋತ್ ಸಂಧು ಅವರು ಪಿತೂರಿಯ ಜ್ಞಾನವನ್ನು ಮರೆಮಾಚುವ ಸಣ್ಣ ಆರೋಪದಲ್ಲಿ ತಪ್ಪಿತಸ್ಥರೆಂದು ಕಂಡುಬಂದಿದೆ. ಈ ಘಟನೆಗಾಗಿ ಆರೋಪಿಗಳಲ್ಲಿ ಒಬ್ಬನಾದ ಅಫ್ಜಲ್ ಗುರುಗೆ ಮರಣದಂಡನೆ ವಿಧಿಸಲಾಯಿತು.
ಭಾರತದ ತಕ್ಷಣದ ನೆರೆಹೊರೆಯ ವಿಶ್ವ ನಾಯಕರು ಮತ್ತು ನಾಯಕರು ಸಂಸತ್ತಿನ ಮೇಲಿನ ದಾಳಿಯನ್ನು ಖಂಡಿಸಿದರು. ಡಿಸೆಂಬರ್ ೧೪ ರಂದು, ಆಡಳಿತಾರೂಢ ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟ (ಎನ್‌ಡಿಎ) ಪಾಕಿಸ್ತಾನ ಮೂಲದ ಲಷ್ಕರ್-ಎ-ತೈಬಾ ಮತ್ತು ಜೈಶ್-ಎ-ಮೊಹಮ್ಮದ್ ದಾಳಿಗೆ ಕಾರಣವಾಯಿತು. ಗೃಹ ಸಚಿವ ಎಲ್.ಕೆ. ಅಡ್ವಾಣಿ ಅವರು, ಪಾಕಿಸ್ತಾನ ಮತ್ತು ಪಾಕಿಸ್ತಾನ ಮೂಲದ ಭಯೋತ್ಪಾದಕ ಗುಂಪುಗಳನ್ನು ಪರೋಕ್ಷವಾಗಿ ಉಲ್ಲೇಖಿಸಿ, " ಘಟನೆಯ ಬಗ್ಗೆ ನಮಗೆ ಕೆಲವು ಸುಳಿವುಗಳು ಸಿಕ್ಕಿವೆ, ಇದು ನೆರೆಯ ದೇಶ ಮತ್ತು ಕೆಲವು ಭಯೋತ್ಪಾದಕ ಸಂಘಟನೆಗಳು ಅದರ ಹಿಂದೆ ಸಕ್ರಿಯವಾಗಿದೆ ಎಂದು ತೋರಿಸುತ್ತದೆ" ಎಂದು ಹೇಳಿದ್ದಾರೆ.
ಅದೇ ದಿನ, ಭಾರತದಲ್ಲಿನ ಪಾಕಿಸ್ತಾನಿ ಹೈಕಮಿಷನರ್ ಅಶ್ರಫ್ ಜಹಾಂಗೀರ್ ಖಾಜಿಗೆ ಮನವಿ ಸಲ್ಲಿಸಿದ ಭಾರತ, ಪಾಕಿಸ್ತಾನವು ಎಲ್ಇಟಿ ಮತ್ತು ಜೆಎಂನ ಚಟುವಟಿಕೆಗಳನ್ನು ನಿಲ್ಲಿಸಬೇಕು, ಪಾಕಿಸ್ತಾನವು ಸಂಘಟನೆಗಳ ನಾಯಕರನ್ನು ಬಂಧಿಸಬೇಕು ಮತ್ತು ಪಾಕಿಸ್ತಾನವು ಹಣಕಾಸಿನ ಆಸ್ತಿಗಳು ಮತ್ತು ಗುಂಪುಗಳ ಪ್ರವೇಶವನ್ನು ನಿರ್ಬಂಧಿಸಬೇಕು ಎಂದು ಒತ್ತಾಯಿಸಿತು. ಭಾರತ ಸರ್ಕಾರದ ಹೇಳಿಕೆಗಳಿಗೆ ಪ್ರತಿಕ್ರಿಯೆಯಾಗಿ, ಅದೇ ದಿನ ಪಾಕಿಸ್ತಾನಿ ಪಡೆಗಳನ್ನು ಹೈ ಅಲರ್ಟ್ ಮಾಡಲಾಯಿತು. ಡಿಸೆಂಬರ್ ೨೦ ರಂದು, ಭಾರತವು ತನ್ನ ಸೈನ್ಯವನ್ನು ಕಾಶ್ಮೀರ ಮತ್ತು ಪಂಜಾಬ್‌ಗೆ ಸಜ್ಜುಗೊಳಿಸಿತು ಮತ್ತು ೧೯೭೧ ರ ಇಂಡೋ-ಪಾಕಿಸ್ತಾನ ಯುದ್ಧದ ನಂತರ ಭಾರತದ ಅತಿದೊಡ್ಡ ಮಿಲಿಟರಿ ಸಜ್ಜುಗೊಳಿಸುವಿಕೆಯಾಗಿತ್ತು.
ದಾಳಿಯ ನಂತರ, ಅನೇಕ ಶಂಕಿತರನ್ನು ಬಂಧಿಸಲಾಯಿತು ಮತ್ತು ಡಿಸೆಂಬರ್ ೨೦೦೨ ರಲ್ಲಿ ನಾಲ್ವರು ಜೈಶ್-ಎ-ಮೊಹಮ್ಮದ್ ಸದಸ್ಯರು ದಾಳಿಯಲ್ಲಿ ಪಾತ್ರಗಳಿಗಾಗಿ ಶಿಕ್ಷೆಗೊಳಗಾದರು. ೨೦೦೩ ರಲ್ಲಿ, ಗಡಿ ಭದ್ರತಾ ಪಡೆ (ಬಿಎಸ್‌ಎಫ಼್) ಜಮ್ಮು ಮತ್ತು ಕಾಶ್ಮೀರದ ಶ್ರೀನಗರದ ನೂರ್ ಬಾಗ್ ನೆರೆಹೊರೆಯಲ್ಲಿ ಜೈಶ್-ಎ-ಮೊಹಮ್ಮದ್‌ನ ಕಮಾಂಡರ್-ಇನ್-ಚೀಫ್ ಮತ್ತು ದಾಳಿಯ ಮಾಸ್ಟರ್‌ಮೈಂಡ್ ಘಾಜಿ ಬಾಬಾನನ್ನು ಕೊಂದಿತು.
ಅಫ್ಜಲ್ ಗುರು, ಭಾರತೀಯ ನ್ಯಾಯಾಲಯದಿಂದ ಮರಣದಂಡನೆ ವಿಧಿಸಲಾಯಿತು ಮತ್ತು ೨೦ ಅಕ್ಟೋಬರ್ ೨೦೦೬ ರಂದು ಗಲ್ಲಿಗೇರಿಸಲಾಗುವುದು, ಅವನ ಮರಣದಂಡನೆಯನ್ನು ತಡೆಹಿಡಿಯಲಾಯಿತು. ಕ್ಷಮಾದಾನ ಅರ್ಜಿಯನ್ನು ಸ್ವೀಕರಿಸಲು ರಾಷ್ಟ್ರಪತಿ ಡಾ. ಎಪಿಜೆ ಅಬ್ದುಲ್ ಕಲಾಂ ಅವರನ್ನು ಭೇಟಿ ಮಾಡಲು ಅವರ ಕುಟುಂಬವು ನವದೆಹಲಿಯಲ್ಲಿ ಮೊಕ್ಕಾಂ ಹೂಡಿತ್ತು. ದಾಳಿಯಲ್ಲಿ ಮಡಿದ ಸಿಆರ್‌ಪಿಎಫ್ ಜವಾನ ಕಮಲೇಶ್ ಕುಮಾರಿ ಜಾತವ್ ಅವರ ಕುಟುಂಬವು ರಾಷ್ಟ್ರಪತಿಗಳು ಮನವಿಯನ್ನು ಸ್ವೀಕರಿಸಿದರೆ ಅಶೋಕ ಚಕ್ರವನ್ನು ಹಿಂದಿರುಗಿಸುವುದಾಗಿ ಹೇಳಿದರು ಮತ್ತು ೧೩ ಡಿಸೆಂಬರ್ ೨೦೦೬ ರಂದು ಮೃತರ ಕುಟುಂಬಗಳು ಪದಕಗಳನ್ನು ಸರ್ಕಾರಕ್ಕೆ ಹಿಂತಿರುಗಿಸುತ್ತವೆ. ಏಪ್ರಿಲ್ ೨೦೦೭ ರ ಹೊತ್ತಿಗೆ, ಅಂದಿನ ಭಾರತದ ರಾಷ್ಟ್ರಪತಿ ಎಪಿಜೆ ಅಬ್ದುಲ್ ಕಲಾಂ ಅವರು ನ್ಯಾಯಾಂಗ ಪ್ರಕ್ರಿಯೆಯಲ್ಲಿ ಹಸ್ತಕ್ಷೇಪ ಮಾಡಲು ನಿರಾಕರಿಸಿದರು. link=//upload.wikimedia.org/wikipedia/commons/thumb/5/5b/Prime_Minister_Narendra_Modi_pays_homage_to_the_martyrs_who_lost_their_lives_during_the_2001_Indian_Parliament_attack.jpg/220px-Prime_Minister_Narendra_Modi_pays_homage_to_the_martyrs_who_lost_their_lives_during_the_2001_Indian_Parliament_attack.jpg|thumb| 2001ರ ಭಾರತೀಯ ಸಂಸತ್ ದಾಳಿಯ ವೇಳೆ ಪ್ರಾಣ ಕಳೆದುಕೊಂಡವರಿಗೆ ಪ್ರಧಾನಿ [[ನರೇಂದ್ರ ಮೋದಿ ಶ್ರದ್ಧಾಂಜಲಿ ಸಲ್ಲಿಸಿದ್ದಾರೆ]] ಶಿಕ್ಷೆಯನ್ನು ೨೦ ಅಕ್ಟೋಬರ್ ೨೦೦೬ ರಂದು ಕೈಗೊಳ್ಳಲು ನಿರ್ಧರಿಸಲಾಗಿತ್ತು, ಆದರೆ ಅಫ್ಜಲ್‌ಗೆ ಮರಣದಂಡನೆಗೆ ತಡೆ ನೀಡಲಾಯಿತು ಮತ್ತು ಮರಣದಂಡನೆಯಲ್ಲಿ ಉಳಿಯಲಾಯಿತು. ೩ ಫೆಬ್ರವರಿ ೨೦೧೩ ರಂದು, ಅವರ ಕ್ಷಮಾದಾನ ಅರ್ಜಿಯನ್ನು ಅಂದಿನ ಭಾರತದ ರಾಷ್ಟ್ರಪತಿ ಪ್ರಣಬ್ ಮುಖರ್ಜಿ ತಿರಸ್ಕರಿಸಿದರು. ಅವರನ್ನು ೯ ಫೆಬ್ರವರಿ ೨೦೧೩ ರಂದು ೮:೦೦ ಪೂರ್ವಾಹ್ನ ಕ್ಕೆ ದೆಹಲಿಯ ತಿಹಾರ್ ಜೈಲಿನಲ್ಲಿ ಗಲ್ಲಿಗೇರಿಸಲಾಯಿತು ಮತ್ತು ಸಂಪೂರ್ಣ ಧಾರ್ಮಿಕ ವಿಧಿಗಳೊಂದಿಗೆ ತಿಹಾರ್ ಜೈಲಿನಲ್ಲಿ ಸಮಾಧಿ ಮಾಡಲಾಯಿತು.
ಜನಪ್ರಿಯ ಸಂಸ್ಕೃತಿಯಲ್ಲಿ
ವಿಶೇಷ ಓಪಿಎಸ್ : ೨೦೨೦ ರ ಭಾರತೀಯ ಆಕ್ಷನ್ ಬೇಹುಗಾರಿಕೆ ಥ್ರಿಲ್ಲರ್ ವೆಬ್ ಸರಣಿಯು ಹಾಟ್‌ಸ್ಟಾರ್ ಸ್ಪೆಷಲ್ಸ್‌ನಿಂದ ನೀರಜ್ ಪಾಂಡೆ ಅವರು ರಚಿಸಿ ನಿರ್ದೇಶಿಸಿದ್ದಾರೆ ಮತ್ತು ಕೇ ಕೇ ಮೆನನ್ ಇದರಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ೨೦೨೨ ರಲ್ಲಿ, ಅಟ್ಯಾಕ್ ಎಂಬ ಮತ್ತೊಂದು ಚಲನಚಿತ್ರವನ್ನು ಬಿಡುಗಡೆ ಮಾಡಲಾಯಿತು: ಭಾಗ 1 ಸಹ ಭಾಗಶಃ ದಾಳಿಯನ್ನು ಆಧರಿಸಿದೆ.
ಸಹ ನೋಡಿ
* ಇಸ್ಲಾಮಿ ಭಯೋತ್ಪಾದಕ ದಾಳಿಗಳ ಪಟ್ಟಿ
ಉಲ್ಲೇಖಗಳು
<references group="" responsive="1">